
AUCTOR. 


Praefamen, 


Ouemadmodum  universa  medicina  varios  iinqer- 

'<sj 

fectionis  gradus  emetiebatur,  siquidem  experientia, 
quae  tempore  ac  opportunitate  suppeditatur,  cum 
sublimiori  scientiarum  cultu  coniuncta,  veram  ac 
genuinam  dignitatem  ei  conciliare  valuerunt;  ita 
potissimum  chirurgia  huiusce  sententiae  veritatem 
strenuissime  nobis  inculcat. 

Non  sine  summo  animi  horrore  saecula  per- 
lustrare licet,  quibus  divina  haecce  ars,  quasi 
caeco  rapta  impetu,  exercebatur,  multasque  vic- 
timas, tamquam  immanitatis,  inhabilitatisque 
specimina , sibi  comparabat. 

Haud  minus  laetitiae  autem  ex  eo  redundet 
necesse  est,  quod  chirurgia  sensim  sensimque 
primitivam  illam  ruditatem  exuit,  virique,  summo 
ingenio  praestentissimisque  facultatibus  conspicui, 

digniorem  locum  in  scientiarum  orbe  ei  assigna- 
verunt, et  sibi  ipsis  immortalem  famam  pepererunt. 

Prae  ceteris  recentiori  aevo  doctrina  de  her- 
niis multa  cum  attentione  studioque  excolebatur, 
quo  factum  est,  ut  certissime  desideriis  omnium 
satisfieret,  quum  cognitio  huiusce  vitii  antea  satis 
manca  esset. 

Cur  tamdiu  res  illa  latuerit,  facile  intelliges, 
si  anatomiam  ad  ea  usque  tempora  minus  illus- 
tratam fuisse,  mediteris,  cuius  cognitio  sola  tene- 
bris illis  lucem  affundere  potuit* 

Ipsa  horum  morborum  gravitas,  nec  non  fre- 
cpientissima  eorum  origo  iam  maturius  stimulum 
mihi  iniecerunt,  ut,  quantum  fieri  posset,  fidam 
et  perspicuam  eorum  imaginem  notitiamque  com- 
pararem, quod  quidem  tanto  facilius  mihi  conti- 
git, quum  non  solum  opera  omnibus  muneris 
absoluta  super  hac  materia  prostarent,  verum  etiam 
viri  de  chirurgia  meritissimi,  Mursinna,  Graefe 
et  Rust  mihi  duces  existerent. 

Intra  decennium,  quo  medici  militaris  munus 
obii , haud  exiguum  numerum  herniarum  ingui- 
nalium et  cruralium,  saepenumero  incarceratarum, 
observavi,  simulque  uberrimam  occasionem  adep- 
tus sum,  quantum  ars  et  prodesse  et  nocere  pos- 
sit, inspiciendi* 

Examinatis  praeceptorum  meorum  summe  ve- 
nerandorum hac  de  re  opinionibus,  adiectaque 

propria  licet  exili  experientia',  non  dubitavi,  her- 
nias inguinales  ct  crurales  incarccratas,  tamquam 
dissertationis  inauguralis  specimeu,  paulo  proli- 
xius pertractare. 


> 


Descriptio  anatomica  partiam  ad  her- 
nias inguinales  spectantium. 


Canalis  abdominalis  s.  inguinalis  duas  habet 
aperturas,  unam  internam,  alteram  externam,  ab 
exterioribus  ad  interiora  tendit  et  sequentem  in 
modum  constituitur. 

Paries  externus  a parte  aponeurotica  musculi 
obliqui  externi  i),  nec  non  a parte  musculari 
musculi  obliqui  interni  2),  formatur;  paries  in- 


j)  Hesselbach  commentarius  de  structura  peritonaei. 
Tab.  V.  a.  a.  Tab.  XVI.  i.  i-  Tab.  XX.  f.  i.  Tab.  XI. 

e.  f. 

-)  Hesselbach.  Tab.  XVIII.  Fig.  I.  m.  m.  Tab.  V.  c.  d. 


ternus  ab  aponeurosi  musculi  obliqui  interni  e 
musculi  transversi  efficitur,  quam  Cloquet  i)  fas- 
ciae transversalis  nomine  denotat,  et  quacum  pars 
aponeurotica  musculi  recti  consociatur.  Fibrae  il- 
lius fasciae  transversalis  et  musculi  obliqui  ab  iis 
musculi  recti  abdominis  2)  transversim  secantur, 
quod  luculenter  animadvertitur,  si  crura  canalis 
abdominalis  ab  invicem  diducuntur  3).  Apertura 
interna  huius  canalis  ita  conformatur,  ut  inter  pa- 
rietem externum  internumque  canalis  inguinalis 
fissura  existat,  per  quam  testiculus  descendens 
cum  funiculo  spermatico,  nec  non  ligamentum 
uteri  rotundum  transmittuntur.  Fibrae  huius  fas- 
ciae circa  internam  paginam  aperturae  internae 
marginem  falciformem  constituunt,  qui  apertu- 
ram adinstar  sphincteris  ambit  4),  Apertura  ex- 
terna annulum  abdominalem  s*  inguinalem  satis 
cognitum  sistit* 

Totus  canalis  inguinalis  aut  funiculo  sperma- 
tico aut  ligamento  uteri  rotundo  telaque  cellulari 
adimpletur.  Conferantur  hac  de  re  icones,  quas 


1)  Recherches  anatomiques  sur  les  hernies  de  Tabdomen. 

2)  Langenbeck  de  structura  peritonaei.  Tab.  VI.  f. 

3)  Langenbeck  de  structura  peritonaei.  Tab.  VII.  d. 
Tab.  XV.  e.  Tab.  XIX.  c. 

4)  Langenbeck  de  struet  perit.  Tab.  XIX.  f.  Tab.  XVII.  c. 

- ^ Hposelbach  Q)  et  Cloquet  3) 

Astley  Cooper  1),  iiesseiDacu  -y 

obtulerunt.  . . . .. 

Circa  aperturam  internam  canalis  mgmnalr» 

post  testiculi  descensum  ne  vestigium  quidem 
orificii  patet,  per  quod  testiculus  descendere  po- 
tu»vit,  sed  coalitio  tam  firma  est,  ut  auctore  Lan- 
genbeclr  4)  P™  cicatricula  haberi  possit.  Locus 
iste  obiiteratus  foveam  exhibet,  em  phca  exigua 
inhaeret,  quam  Hesselbach  foveam  processus  va- 
ginalis nuncupavit,  et  Langenbeck  rn  Commen- 
tario de  structura  peritonaei  Tab.  XI.  e.,  < epm- 

gendain  curavit.  Ad  marginem  rnternum  lm.us 
foveae  arteria  epigastrica,  e crurali  orsa,  ad  mus- 
culum rectum  abdominis  ascendit  et  cunr  fun,- 

. -i-stiro  supra  eam  discurrente,  bnearn 

culo  spermatico,  sulld 

cruciatam  repraesentat. 

Praeterea  prope  regionem  inguinalem  rnter- 
nam  alia  exstat  fovea  5)  ab  Hesselbach  fovea  rn- 

v,rn  ouae  extrinsecus  foveam 
"uinalis  interna  dicta,  q"J~ 
o 


uurl  surcical  treatement  of  inguiual 
The  anatomy  and  suife, 

and  congemini  he'una*  j ^ h Untersuchungen 

a')  Neuestc  anatonusche  paihoio 

der  Leisten  - uud  Scheni ^ dc  Pabdomen. 

0 L^gcnbedt  de  structura  peritonaei.  Tab.  XI. 


s- 


versus  processus  vaginalis  ab  arteria  epigastrica  i) 
intriusecus  vesicam  versus  urinariam  ab  arteria 
umbilicali  in  ligamentum  conversa  limitatur. 

Divisio  herniarum  inguinalium. 

A.  Herniae  acquisitae:  a.  externae; 

b.  internae. 

B.  Herniae  congenitae. 

A.  a.  De  herniis  acquisitis  externis. 

Haec  species  potissimum  viros  infestat,  cau- 
sisque ii3  inducitur,  quibus  cavitas  ventris  de  re- 
pente ita  ‘constringitur,  ut  musculis  abdominali- 
bus et  diaphragmate  viscera  cum  peritonaeo  ver- 
sus internam  canalis  inguinalis  aperturam  urgean- 
tur. Tela  cellularis,  qua  canalis  obturatur,  de- 
structionem experitur,  canalis  inguinalis  dilatatur, 
visceraque  a peritonaeo  cincta,  quod  saccum  her- 
nialem  sistit,  per  annulum  abdominalem  prola- 
buntur.  Partes  prolapsae  nisi  retinentur,  altius 
descendunt,  herniamque  scrotalem,  quae  vocatur, 
formant. 


i)  Jjangenbeck.  Tab.  XI.  f. 


Funiculus  spermaticus  pone  saccum  hernia- 
lern,  arteria  vero  spermatica  teste  Langenbeck  i) 
ad  internam  paginam  aperturae  internae  canalis 
inguinalis  collocata  est,  et  iuxta  latus  internum 
colli  sacci  hernialis  sursum  ascendit.  Camper  2) 
etiam  huic  sententiae  favet,  quippe  qui  haec 
habet:  in  herniis  inguinalibus  arteria  et  vena  epi- 
gastrica versus  pubem  a prolapsis  intestinis  com- 
pelluntur. 

Chopart  et  Dessault  3)  aeque  contendunt,  ar- 
teriam epigastricam  rarius  ad  externam  annuli  ab- 
dominalis faciem  positam  inveniri,  quibus  etiain 
Sabatier  4)  adsdpulatur : Rougemont  5),  experien- 
tia multisque  observationibus  adiutus,  hoc  con- 
firmat. 

Experientiae  praestantissimae  Cooperi,  Scar- 
pae,  Hesselbachii  et  Langenbetkii  huius  opinio- 
nis veritatem  testantur,  quapropter  effatum  Rich- 
teri  6),  arteriam  epigastricam  tum  in  statu  nor- 
mali, tum  in  herniis  ad  externum  annuli  abdo- 


l)  Abhandlung  von  den  Leisten-  und  Schenkelbriichen, 

S.  19. 

а)  Icones  herniarum. 

3)  Medicine  operatoire. 

4)  Medicine  operatiore.  Tom.  I.  p.  92, 

j)  Rougemont  in  einer  Note  zu  seiner  Uebersetzung  des 
Richterschen  Werks.  p.  124. 

б)  Abhandlung  von  den  Bruchen,  Cap.  24.  S.  330. 


jninalis  angulum  reperiri,  omni  destituitur  pro- 
babilitate, summumque  ad  herniam  inguinalem 
internam  vel  externam  minimam  quadrare  videtur* 

A.  b.  De  herniis  inguinalibus  internis. 

Antiquiori  aevo  herniae  inguinales  nullo  dis- 
crimine notabantur,  solusque  arterriae  epigastricae 
decursus  effecisse  videtur,  ut  Chopart  et  Dessault 
incisionem  annuli  abdominalis  secundum  epiga- 
stricae directionem  commendarent» 

Cooper,  Scarpa  et  Hesselbacli  primi  exstite- 
runt, qui  anatomice  hancce  herniam  perscrutaren- 
tur. Scarpa  et  Cooper  generationem  eius  ab  ea 
herniae  abdominalis  haud  discrepare  asserunt,  unde 
etiam  denominationem  Veutro  inguinal  hernia,  ei 
indiderunt.  Scarpa  causam  eius  in  laxitate  apo- 
neurosium  regionis  inguinalis  collocat;  Cooper 
aponeuroses  musculi  obliqui  interui  et  transversi, 
ubi  pubis  ossi  inhaerent,  disrumpi  existimat; 
auctore  Hesselbach  hernia  ista  in  fovea  inguinali 
interna  exoritur.  Langeubeck  i)  instituta,  inquit, 
sectione  semper  observavi,  parietem  internum  ca- 
nalis inguinalis,  aut  fasciam  transversalem,  ubi 
pone  annulum  obdominalem  posita,  htrnc  ita  ob- 
turat, ut  cavum  abdominis  recta  intrare  nequeas, 


i)  Von  d en  Leijten  - und  Schenkelbriiclien,  p.  34. 

a peritonaeo  partibusque  prolapsis  ad  sacci  instar 
propelli,  rectaque  in  annulum  abdominalem  insi- 
nuari* 

Quodsi  herniam  inguinalem  internam  explo- 
ramus, partes  hoc  ordine  positas  deprehendimus: 
dissectis  integumentis  communibus,  primum  pa- 
ries internus  aponeuroticus  canalis  inguinalis  de- 
prehenditur, tum  peritonaeum,  ceu  saccus  lier- 
nialis,  in  conspectum  prodit,  quocum  paries  in- 
ternus ope  telae  cellulosae  coniunctus  est 

Quum  liaecce  hernia  nentiquam  per  apertu- 
ram internam  canalis  inguinalis  procedat,  fieri 
non  potest  ut  a tunica  vaginali  communi  obte- 
gatur; quum  potius  foveam  inguinalem  internam 
permeet,  cuius  in  exteriori  facie  introitus  ad  ca- 
nalem inguinalem  patet,  funiculus  spermaticus 
circa  latus  externum  sacci  herninlis,  a tunica  va- 
ginali communi  et  cremastere  cinctus  offenditur* 
Quum  paries  internus  canalis  inguinals  cedat 
et  protrudatur  necesse  sit,  facile  licet  explicare,  cur 
herniae  inguinales  internae  nunquam  eam  assequan- 
tur amplitudinem,  quam  externae*  Arteria  epiga- 
strica in  illis  situm  naturalem  inter  aperturam  in- 
ternam canalis  et  foveae  inguinalis,  ergo  ad  ex- 
ternam herniae  paginam,  exhibet. 

Hernia  inguinalis  interna  ex  eo  internoscitur, 
quod  recta  a posterioribus  ad  anteriora  ex  annulo 
abdominali  egreditur,  et  egressa  tumorem  rotun- 

dum  prope  aymphysin  ossium  pubis  conformat, 

quod  nunquam  magnitudinem  illam  obtinet,  quam 

hernia  inguinalis  externa,  quod  funiculus  sper- 
maticus manifestior  tactu  est,  quam  externa,  her- 
nia inguinali,  idemque  circa  externam  faciem  dis- 

curm,  quod  denique  saccus  hernialis  e duabus 
peritonaei  laminis  consistit. 


E.  De  herniis  congenitis. 

Quodsi  inter  descensum  testiculi  i)  lamella 
peritonaei  interna,  ab  illo  per  canalem  inguinalem 
truditur,  interdum  viscus  aliquod  testiculo  succe- 

Cllt  “ pr°CeSSmn  cpertum  lamellae  internae  peri- 
tonaei, et  huius  herniae  ansam  praebet.  Si  vis- 
cus in  scrotum  demittitur,  tunicam  albugineam 
tangit  et  subinde  cum  ea  coalescit. 

Proinde  haud  abnormis  peritonaei  processus, 
saccum  harnialem  visceris  prolapsi  oblaturus,  for- 
matur, sed  saccus  nihil  nisi  processus  est  aper- 
tus laminae  internae  peritonaei,  post  quem  funicu- 
lus spermaticus  positus  est  2).  Arteria  epigastrica 
ad  internam  faciem  herniae  decurrit. 


0 Langenbeck,  p.  27, 

2)  Langenbeck.  Tab.  III.  et  X. 

B 

Descriptio  anatomica  lierniae  cruralis. 

Margo  inferior  aponeuroseos  musculi  obliqui 
externi  a parte  externa  spinae  anterioris  superio- 
ris ossis  ilium  ad  latus  internum  spinae  ossium 
pubis  patet,  ibique  ligamentum  Fallopiae  s.  Pu- 
partii  (arcus  cruralis  Cloquet)  nominatur.  Hes- 
selbach  ligamentum  inguinale  externum,  Gimber- 
nat  i)  marginem  externum  arcus  cruralis  nun- 
cupat. 

Exploratis  inguinibus  internis  , faciem  mus- 
culi transversi  abdominis  internam  peritonaeo  li- 
beratam, aponeurosi  quadam  obtegi  videmus,  quae 
parietem  internum  canalis  inguinalis  sistit. 

Hanc  aponeurosin  Cloquet  fasciam  transvei- 
salem  vocat,  quippe  quae  a musculo  transverso 
super  paginam  internam  ligamenti  Pupartii  tran- 
sit, et  musculum  iliacum  internum  psoamque  in- 
vestit, quam  continuationem  Cloquet  fasciam  iliacam 
dicit  a),  quo  fit,  ut  cavum  pelvis,  aut  fissura  sub 
ligamento  Pupartii,  ab  arteria  crurali  ad  spinam 
usque  anteriorem  superiorem  ossis  ilium  adeo 


1)  Antonio  de  Gimhernac  neue  Methode  den  Schenkel- 
bruch  zu  operiren , ans  dem  Spanischen  von  Dr. 
Schraeger.  N lirnberg  1817-  S.  58. 

2)  Langenbeck.  1.  c.  lab.  I.  B. 


obturetur,  ut  hac  in  regione,  ergo  ad  externam 
partem  vasorum  cruralium,  nulla  viscera  e cavo 
pelvis  prorumpere  possint.  Forinsecus  hicce  lo- 
cus per  fasciam  latam  clauditur  i).  Fascia  mus- 
culi transversi  circa  spinam  anteriorem  superiorem 
cristae  ossis  ilium  fibras  satis  firmas  exhibet,  quae 
ab  hac  ipsa  sub  apertura  interna  canalis  inguina- 
lis, et  sub  canali  toto  inguinali  introrsum  aci 
symphysin  ossium  pubis  ita  permeant*  ut  fun- 
dum huius  canalis  constituant,  et  ab  Hessel- 
bacli  2)  ligamentum  inguinale  internum  appellen- 
tur, a Gimbernat  3)  vero  pro  duplicatura  seu 
margine  interno  arcus  cruralis  habeantur.  Per 
expansionem  transitumque  fibrarum  aponeurotica- 
rum fasciae  transversalis  ad  cristam  ossis  pubis 
ligamentum  Gimbernatianum,  vel  potius  pagina 
eius  interna,  efficitur.  Hocce  ligamentum  extror- 
sun:  versus  venam  cruralem  fasciamque  transver- 
salem, introrsum  versus  arteriam  cruralem,  qiian- 
dam  cavitatem  constituit,  qua  fit,  ut  apertura 
nascatur,  quam  vasa  cruralia  inde  ex  pelvis  cavo 
perforant.  Haec  quidem  a Cloquet  apertura  su- 
perior canalis  cruralis,  ab  Hesselbach  fovea  in- 


1)  Langenbeck.  1.  c.  Tabi  II.  F. 

a)  F c.  p.  n. 

3)  1.  c.  p.  31  j3, 

B 2 

terna  pro  vasis  crnralibus,  a Gimbernat  denique 
annulus  cruralis  vocitatur,  eaque  vasis  cruralibus 
et  tela  cellulari  obturatur.  Huic  foveae  alia  quae- 
dam respondet  in  fascia  lata,  ubi  vena  [saphena 
magna  in  cruralem  immittitur,  ctii  a Cloquet 
aperturae  externae  canalis  cruralis,  ab  Hesselbach 
vero  nomen  foveae  externae  pro  vasis  cruralibus 
inditum  est. 

Paries  anterior  canalis  cruralis  a superiori 
cornu  fasciae  latae  Hesselbachii  i),  posterior  vero, 
seu  interior,  ita  formatur,  ut  fascia  lata,  quae 
pectineum  musculum  obducit,  teste  Hesselbach 
inter  utrumque  cornu  in  aperturam  inferiorem 
canalis  cruralis  porrigatur,  et  subter  vasa  cruralia 
descendat,  quacum  aponeurosis  musculi  psoae  e 
superiori  apertura  canalis  cruralis  profecta  coniun- 
gitur* 

Cursus  caenalis  cruralis  oblique  a superiori  ad 
inferiorem  partem,  paulisper  ab  externa  ad  inter- 
nam flectitur. 

Situs  vasorum  iuxta  canalem  cruralem  dis- 
currentium, cuius  antiquiori  aetate  parum  ratio- 
nis habebatur,  licet  plurimum  mereatur,  ad  her- 
nias crurales  incarceratas  rite  curandas,  hic  esse 
solet: 


i)  Langenbeck,  Tab,  111  H. 


— 2,1  — 

Funiculus  spermaticus  recta  super  aperturam 
internam,  dimidium  fere  pollicem  ab  hac,  cur- 
sum facit  i). 

Vasa  epigastrica  post  angulum  externum  aper- 
turae superioris  canalis  inguinalis  meant,  et  mus- 
culis abdominalibus  tam  firmiter  inhaerent,  ut, 
exorta  hernia  crurali,  neutiquam  ad  internum  la- 
tus aperturae  superioris  canalis  cruralis  dimoveri 
queant,  sed  viscera  prolabentia  desuper  lapsare  pa- 
tiantur. 

Vasa  cruralia,  iuxta  externum  limitem  cana- 
li» cruralis  posita,  eo  minus  introrsum  adigi  pos- 
sunt, quum  situs  eorum  aponeurosibus  musculi 
transversi,  iliaci,  psoaeque  stabiliatur* 

Arteria  circumflexa  ilium  e pagina  externa 
arteriae  cruralis  coorta,  extrorsum  flexa,  ad  latus 
externum  ossis  ilium  ascendit. 

Arteria  obturatoria,  prout  norma  et  ratio 
communissima  expostulat,  ab  hypogastrica,  haud, 
raro  tamen  cum  epigastrica  e crurali  originem  ca- 
pit, quod  quidem  in  theatro  anatomico  saepissime 
indagavi.  Quodsi  est,  plerumque*  uti  Cloquet 
affirmat,  supra  aperturam  superiorem  canalis  cru- 
ralis, raro  infra  eam  segregantur.  Hoc  in  casu 
tanto  propior  ligamento  Gimbernatiano  est,  quanto 


i)  Lawrencc  Abhandlung  von  dea  Briichen»  S.  4Q1* 


longior  truncus  communis  deprehenditur.  Altero 
autem  in  exemplo  truncus  communis  in  canali 
crurali  originem  capit,  et  uterque  ramus  ac^  ab- 
domen recurrit. 

Cloquet  arteria,  inquit- obturatoria  in  funeri- 
bus centum  et  sexaginta,  quorum  octoginta  sep- 
tem potioris,  septuaginta  tria  sequioris  sexus  fue- 
runt, ex  hyogastrica  utriusque  lateris,  in  aliis  au- 
tem quinquaginta  sex,  unum  scilicet  et  viginti  vi- 
rilibus, triginta  quinque  mulieribus,  ex  epigas- 
trica lateris  utriusque  proficiscibatur.  Octo  et  vi- 
ginti cadavera  incidi,  quindecim  nempe  viros,  tre- 
decim  mulieres,  quae  arteriam  obturatoriam  late- 
ris unius  ex  hypogastrica,  alterius  ex  epigastrica 
ortam  habebant;  funera  sex  sese  obtulerunt,  duo 
viri , quatuor  mulieres , quibus  illa  e crurali  ar- 
teria proficiscibatur.“ 

Si  igitur  vera  sunt,  quae  Cloquet  proposuit, 
inter  homines  quingentos  trecenti  et  quadraginta 
octo,  nimirum  viri  centum  et  nonaginta  unus, 
mulieres  centum  et  quinquaginta  septem  exstant, 
quibus  arteria  obturatoria  ex  hypogastrica  originem 
ducit,  centum  vero  et  quinquaginta -duo,  octo  et 
quinquaginta  viri,  quatuor  et  nonaginta  feminae 
in  illo  numero  reperiuntur,  quibus  ex  epigastrica 
oritur. 

Hesselbach  i)  rarissimum  esse  putat,  si  arte- 
ria obturatoria  simul  cum  epigastrica  ordiatur. 

Alexander  Monro  2)  utramque  huius  arteriae 
originem  ita  observari  dixit,  ut  trigesies  ex  hypo- 
gastrica et  semel  una  cum  epigastrica  ordiatur; 
quam  sententiam  postea  3)  eatenus  mutavit,  ut 
vicesies  eam  ex  hypogastrica , semel  cum  epigas- 
trica oriri  contenderet* 

Langenbeck  4)  se  quidem  explorationibus  per- 
suasum habere  ait,  communem  arteriae  obturato- 
riae cum  epigastrica  originem  e crurali  rariorem 
esse,  quam  obturatoriae  ex  hypogastrica,  verrnn- 
tamen  saepius  utrumque  yas  ex.  crurali  ortum  se 
vidisse,  asseverata 

Langenbeck  recte  monet,  et  iure  meritoque 
mirum  videri,  potest,  quibus  rationibus  Hessel- 
bach ad  - sententiam  illam  sit  adductus..  Neque 
minus  Doctor  Triistedt  5)  a veritatis  tramite  re- 
cedere videtur,  qui  aberrationes  a norma  propo- 
sita tam  copiosas  esse  perhibet,  ut  regula  illa  quam 
maxime  labefactetur. 


1)  1.  c.  p.  jf. 

a)  Obi>ervations  on  the  crural  hernia  iiiLangenbecks  Ei- 
bliotliek  fur  Chirurgie,  S.  874. 

5)  The  morbid  anatomy  etc.  p.429. 

4)  1.  c.  p.  42. 

$)  Ueber  dis  Vorzuge  der  Ausdelmung  vor  demSchnitte 

De  herniarum  cruralium  origine. 

Herniae  crnrales  saepius  mulieres  quam  viros, 
sapius  maritatas,  quam  non  maritatas  infestant. 
Arnaud  i)  e mulierculis  viginti,  hernia  quadam 
affectis , novendecim  cruralibus  herniis  conflictari 
asserit,  ita  ut  e viris  centum  aut  feminis  non- 
dum nuptis  vix  una  eis  obnoxia  sit. 

Morgagni  nunquam  hernias  crurales  apud  vi- 
ros observavit:-  mihi,  ut  verum  fatear,  nondum 
nisi  in  feminis  accidit,  ut  eam  viderem.  Ep.  54, 
a.  15.  Hevin  2)  semel  tantum  huius  herniae  ope- 
rationem apud  virum  instituit. 

Sandifor  et  Walter  semel  herniam  cruralem 
in  cadavere  virili  animadverleruut  3). 

Arnaud  4)  nunquam  funus  virile  ea  obsessum 
vidit. 

Csusa,  quae  feminis,  potissimum  maritatis, 
hancce  herniam  frequentius  inducit,  in  ratione 
anatomica  pelvis  et  in  graviditate  quaerenda  est. 


bei  der  Opcration  des  eingeklemmten  Schenltelbru- 
ches.  Rusts  Magazin,  B.  111.  S, 
i)  De  1’operation  de  la  hernie  crurale  dans  l’liome. 

r-  m- 

a'!  Pajhoi.  et  Therap.  p.  406. 

3)  Obs.  anat.  pathol.  C.  4.  p.  72. 

4)  Merp.  de  Cliirg.  T.  II.  p.  782. 


Viscera  semper  peritonaeo  cincta,  si  hernia 
cruralis  oritur,  in  aperturam  internam  canalis  cru- 
ralis imittuntur,  et  circa  aperturam  externam  in 
conspectum  prodeunt.  Prolapsus  viscerum  sub 
aliam  quamcunque  partem  arcus  cruralis  per  in- 
sertionem fasciae  illiacae  praepeditur,  hernia  uf- 
plurimum  ad  perpendiculum  descendit,  et  exigua 
evadit,  quum  partes  ambientes  extensionem  eius 
cohibeant*  Tumor  infra  ligamentum  Pupartii  circa 
internam  femoris  flexuram,  ergo  ad  internum  va- 
sorum cruralium  latus  apparet. 


Incarceiationum  distributio  pro  causis 


Ina  plerumque  inearcerationis  genera  agnos 
cuntur : 

a.  Incaraeratio  acuta  sen  inflammatoria. 

b.  Incarceratio  spasmodica* 

c.  Incarceratio  stercorea* 


Licet  haec  distributio  non  nisi  effectum  sig- 
nificet, tantum  tamen  ad  curationem  eius  momen- 
tum est,  ut  vix  non  singularem  considerationem 
mereatur. 

a.  Per  in  carcera tionem  acutam  s.  in- 
flammatoriam ea  intelligitur , qua  subito  her- 
fficitur,  a el  ad  herniam  antea  existentem 
accedit  pars,  et  incercerationis  symptomata 
protinus  luculenter  sese  expromunt.  Hanc  incar- 


cerationem  iure  meritoque  diduci  posse  arbitror 
in  acutissimam  et  acutam. 

Incarce rationem  afcutissimam  dico,  si 
causa  quadam  oblata,  confestim  hernia  oboritui 
et  incarceratur.  Quod  si.  est,  incarcerationis  symp- 
tomata manifestissima  sunt,  quoniam  partes,  her- 
niam constcingentes,  post  expansionem  transito- 
riam, in  pristinum  situm  resiliunt  constrictionem- 
que eo  validiorem  reddunt,  quum  extensio  suc- 
cessiva nondum  omnem  elasticitatem  iis  subdux- 
erit. Propterea  non  solum  symptomata,  constrin- 
gendo effecta,  violentius  in  lucem  prodeant,  quam 
hernia  vetustiori,  verum  celerius  exasperentur  et 
periculum  augeatur  necesse  est,  quod  quulem 
communis  experientia  satis  abunde  coufirmat. 

Quum  hocce  genua  ob  insigne  discrimen  longe 
promptiori  artis  auxilio  indigeat,  divisionem  su- 
pra exhibitam  haud  supervacuam  esse  existimo. 

I near- cerationem  acutam  vocare  placet, 
quae  ita  generatur,  ut,  si  hernia  iam  adsit,  novae 
partes  prolabantur,  disproportionemque  inter  pro- 
lapsa et  constringentia  sistant. 

His  in  exemplis  symptomata  quidem  incar- 
cerationis paulo  post  offensam  prodeunt,  sed  multo 

mitiora  existunt,  quoniam  diuturniori  mora  con- 
tentorum partes  tendineae,  constrictionem  facien- 
tes, paulatim  expanduntur,  multumque  elasticita- 
tis  primitivae  deperdunt  i quo  fit,  ut  contractio- 

nes  earum,  si  nova  prolabitur  pars,  minus  vali- 
dae sint. 

b,  Incarceratio  spastica.  Richter  i) 
partes  ait  herniam  ambientes  spasmo  adeo  contrahi 
posse,  ut  incarceratio  praestetur.  Hanc  opinio- 
nem falsam  esse  persuasum  habeo;  primum  enim 
haec  distributio,  uti  supra  commonui,  modo  ab 
efFectu,  non  a causa  incarcerationis  desumpta  est, 
quippe  qui  effectus  nunquam  non  inflammationis 
vel  maioris  vel  minoris  indolem  prae  se  fert;  dein- 
de improbabile  videtur,  spasmum  tanta  cum  vio- 
lentia partes  tendinosas  offendere  posse,  siquidem 
disquisitiones  anatomicae  exactissimae  nullos  hui- 
usque  nervos  in  compagine  illa  detexerunt.  Etiam 
si  largiamur,  musculos  abdominales  constrictione 
quadam  spactica  teneri,  partesque  tendineas  iis  ad- 
nexas in  consensum  vocari,  vix  tamen  offensio 
tanta  esse  videtur,  ut  incarceratio  herniae  existat. 

Langeobeck  2)  admisso  hocce  incarcerationis 
genere,  viri,  inquit,  hypochondriaci,  aut  feminae 
hystericae  iis  obnoxiae  sunt»  Uumquemque  me- 
dicum compertum  habere  reor,  aegrotos  illos  db 
insignem  gasis  cuiuslibet  copiam,  in  tubo  intes- 
tinali evolutam,  multis  conflictari  difficultatibus. 
Proinde  si  hernia,  praesertim  intestinalis,  subest, 


1)  Abhandlung  von  dc-11  Eriichen.  S.  1J0. 

2)  1.  c.  S.  $2. 

molestiae  illae  mirum  in  modum  augeantur  opor- 
tet, quum  gasa  undique  circumclusa  minus  dis- 
cedere queant.  Hoc  phaenomenon  vero  non  so- 
lum in  hypochondriacis  et  hystericis  corporibus, 
verum  etiam  in  aliis  hernia  laborantibus  evenit, 
si  nutrimenta  flatus  moventia  assumta  sunt;  lns 
difficultatibus  auctore  Richter  et  Langenbeck  reme- 
dia antispasmodica  opitulantur.  Nequaquam  m- 
carceratio  vera  iis  submovebitur,  sed  periculum 
intendetur,  si  soli  eorum  usui  acquiescimus. 

Incarcerationis  symptomata  semper  ab  inflam- 
matione pendent,  quapropter  haec  sola,  nullate- 
nus vero  spasmi  eam  comitantes,  curantis  consi- 
lium dirigere  debent. 

Viri  illustrissimi  Mursinna,  Graefe  et  Rust, 
qui  multum  in  curandis  herniis  versati  sunt,  spas- 
ticam incarcerationem  unanimiter  abnegant. 

c.  1 near c]e rationis  stercoreae  s.  asthe- 
nicae, quae  non  nisi  maioribus  herniis  superve- 
nit, ea  est  ratio,  ut  in  partibus  prolapsis  tanta 
aeris  et  faecum  colluvies  accumuletur,  ut  dis- 
proportio quoad  spatium  exoriatur. 

Symptomata,  huius  incarcerationis  nuntia, 
longe  serius  quam  in  acuto  genere  accedunt;  in- 
terdum secundo  tertiove  demum  die  dolores  in  her- 
nia oboriuntur,  febrisque  raro,  vel  post  aliquod 
intervallum  adeo  invalescit,  uti  in  superiori  spe- 

de;  inter  prima  autem  signa  alvi  obstructio  ap- 
parere solet» 


Causae  et  locus  incarcerationis. 

Incarceratio  vel  aperturam  internam  vel  ex- 
ternam canalis  inguinalis  aut  cruralis,  nec  non 
per  aperturam  utramque,  imo  quibusdam  in  ex- 
emplis, uti  chirurgi  nonnulli  contenderunt,  per 
collum  sacci  hcrnialis  praestari  potest;  interim 
hoc  non  nisi  de  hernia  inguinali  externa  et  in- 
completa Hesselbachii  valere  videtur,  quo  quidem 
in  casu  constrictio  colli  hernialis  sacci  a constric- 
tione, per  aperturam  internam  canalis  inguinalis 
effecta,  dependet. 

Praeterea  auctores  nonnulli  alias  etiam  incar- 
cerationis species,  interdum  obvias,  commonefaciunt, 
ntpote  quae  aliquando  coalitione  praeternaturali 
partium  mter  se,  i)  neque  minus  fissura  in  omento 
exorta  inducebatur  2).  Omentum  etiam  indura- 
tum et  corpora ejaliena  temere  deglutita,  eam  prae- 


J)  Scarpa.  1.  c.  p.  144, 

Lafaye  Acad.  de  chirurgie.  Tom.  3. 

2)  Arnand  Mem.  de  chirurgie.  Yol.  11.  p,  S6n. 
5 87.  590. 


574. 

stiterunt  0*  Nulla  tamen  harum  causarum  ma 
ioris  efficaciae  circa  praxin  medicam  est. 


Symptomata  herniae  incarceratae. 

Effectus  primi  atque  immediati  pressionis 
illius,  quae  partium  prolapsarum  recessum  impe- 
dit, sunt*,  suspensa  faecum  deiectio,  inflammatio- 
que maior  minorve  partium  incarceratarum. 

trium  horum  symptomatum  teste  Morgag- 
ni 2)  interdum  minus  luculenter  observatur,  si 
scilicet  intestinum  non  per  totum  diametrum  m- 
carceretur.  Idem  de  epiplocelis  dicendum  est. 
Generatim  autem  alvi  obstructio,  nullis  purganti- 
bus expugnabilis,  palmariis  signis  adnumeranda 
est.  Excretio  alvina , quae  inter  incarcerationem 
adhibito  clysmate  accedit,  ex  intestinis  infra  con- 
strictionem positis  proficiscitur*  Hernia  . dolores 
concitat,  qui  tacto  vel  percusso  corpore  ingrave- 
scunt, circa  locum  affectum  atrocissime  sunt,  et 
hinc  inde  per  totum  ventrem  paulatim  diffundun- 
tur, qui  pariter  ac  hernia  tumet  atque  tenditur* 
Tum  nausea  vomitusque  subsequitur,  quo  nutri- 


,)  Richter.  1*  c.  p.  i°8-  Morand  Opuscules  de  chmirg 

P.  11.  p-  i6>‘. 

i)  De  sedibus  et  causis  morborum*  Ep.  34.  Art.  if- 


menta  non  solum  in  ventriculo,  verum  quoque  in 
intestinis  ad  locum  usque  incarcerotionis  recondita 
eliduntur»  Aegrotus  multa  anxietate  et  inquiete 
sollicitatur,  pulsus  parvus,  celer  et  durus,  pulsus 
abdominalis)  interdum  tardissimus  apparet;  artus 
frigescunt,  dispositio  ad  frigidos  sudores,  potissi- 
mum in  capite  et  pedore,  animadvertitur.  Pos- 
tremo singultus  aegrum  obsidet,  pulsus  minimus 
evadit,  qui  vix  possit  sentiri,  respiratio  maxime 
debilescit,  totumque  corpus  sudore  frigido  ac  glu- 
tinoso squalet.  Sub  hoc  tempus  gangraena  incur- 
sat, cui  primum  partes  constrictae,  post  hac  etiam 
finitimae  submittuntur.  Quo  facto  hernia  plerum- 
que tendorem  exuit,  mollescit,  tactaque  foveam 
relinquit»  Iutegumenta  externa,  antea  ruberrima 
ex  atro  flavent,  postea  pluribus  in  locis  nigres- 
cunt et  epidermide  nudantur;  dolor,  vomitus  et 
singultus  desinunt,  pulsus  subsidet  et  irregu- 
laris nt:  sudores  frigidi  viscidique  totum  obli- 

nunt corpus,  vultus  mutatur  animique  functio- 
nes turbantur»  Tandem  externa  tegmina  rumpun- 
tur, ac  profusio  flatuum  stercorumque  foetidissi- 
morum subsequitur.  Nonnunquam  rupto  intestino 
stercus  in  ventris  cavum  effunditur»  Rarissime 

hernia  sponte  sua  rdabitur,  sedesque  foetissimae 
succedunt. 

Symptomatum  gradus  seu  atrocitas  ad  aeta- 
tem et  vires  aegroti,  ad  incarcerationis  modum 

etc.  diversimodi  se  conformat;  neque  minus  morbi 
spatium  a primordiis  inde  ad  gangraenam  aut 
mortem  differt.  Epiplocele  quidem  subinde  symp- 
tomatibus periculosis  ambiguisque  enteroceles , v.  c. 
tenaciori  alvi  obstipatione,  vomitu  stercoraceo  etc 
stipatur,  verumtamen  phaenomena  morbosa  mi- 
tiora esse  solent,  tardiusque  procedunt  et  sedes 
plerumque  clysmatibus,  aut  medicamentis  purgan- 
tibus cientur.  Haud  exiguum  metum  singultus 
et  vomitus  faciunt,  propter  omenti  et  ventriculi 
commercium,  si  corpus  erectum  consistit.  Summa 
symptomatum  vehementia  incarcerationem  acutis- 
simam et  acutam,  minima  vero  stercoream  notat. 

De  herniarum  incarceratarum  prae- 
dictionibus, 

r 

Herniae  genus,  contentorum  ratio  et  indivi- 
dua corporis  indoles  ad  stabiliendam  prognosin 
potissimum  consideranda  veniunt. 

Pessimum  est,  si  hernia  recens  orta  protinus 
incarceratur.  Paulo  laetior  praedictio  habenda  est, 
si  hernia  quidem  non  recens  est,  sed  incarceratio 
partibus  nuper  prolapsis  efficitur. 

Laetissimum  praesagium  herniae  vetustae,  et 
magnae,  (incarceratio  stercorea)  suppeditant, 
quippe  quae  raro  operationem  expostulant,  sed 
medicamentis  laxantibus  vel  taxi  plerumque  ce- 


tlunt,  etiamsi  incarceratio  per  dies  quatuordecim 
imo  triginta  persistit. 

Quo  valentius  corpus,  eo  plus  periculi  subest. 
Infantulis  ex  more  minus  imminet  periculum,  quam 
adultis,  siquidem  his  violentior  constrictio,  vege- 
tiorque  inflammatio  supervenit,  quae  celerius 
etiam  procedere  consuevit* 

Corporibus  cacochymicis  inflammatio  facile  in 

gangraenam  vertitur,  quamobrem  prognosis  mali 
ominis  est. 

Mulieribus  incarceratio  herniae  inguinalis 
multo  inimicior  est,  quam  viris,  quoniam  angu- 
stiore canali  inguinali  instructae  sunt;  eadem  de 
causa  angustia  canalis  cruralis  virorum  peiorem 
reddit  praedictionem  in  hoc  herniarum  genere* 

fnterocelae  multo  perniciosiores  sunt  epiplo- 
celis*  Pessimum  esse  solet,  si  exigua  intestini 
particula , vel  alterutrum  eius  latus  incarceratur, 
his  enim  fit,  ut  annulus  hernialis  vel  cruralis  arc- 
tissimus maximum  pressum  ad  intestina  exhibeat. 

Peius  etiam  est  si  intestina  tenuia,  quam  si 
crassa  constringuntur. 

Minimum  sane  periculum  epiplocelae  porten- 
dunt, siquidem  omentum,  per  se  insensilius, 
multum  ponderis  sustinere  queat.  Hinc  incarce- 
ratio earum,  quin  adeo  gangraena,  si  curatio  ido- 
nea administratur,  raro  letiferae  sunt. 


C 

Saepius  tamen  difficillime  internoscitur,  quae- 
rtam partes  sacco  herniali  insint,  quippe  cuius 
nonnunquam  tanta  est  crassities  et  tendor,  ut 
contentorum  indoles  neutiquam  tactu  dignosci 
possit.  Propterea  tantum  symptomata  incarceratio- 
nem  corniiantia  lucis  aliquid  subministrare  valent* 
Ceteroquin  exitus  herniae  vel  perperam,  vel 
intempestive  curatae,  in  exsudationem  et  adhae- 
sionem, suppurationem,  gangraenam,  fistulam 
sercoraceam  aut  mortem  fieri  consuevit. 


Medela  herniarum  incarceratarum  pro 
generis  diversitate. 


In  universum  medici  est,  ut  disproportionem 
intestina  inter  et  canalem,  quem  permeant,  sub- 
moveat. Hoc  ita  praestatur,  ut  vel  illorum  cir- 
cuitus diminuatur,  vel  huius  spatium  dilatetur* 
Summam  observationem  incarcerationis  genus  sibi 
sumit,  quod  priscis  saeculis,  imo  nostro  etiam 
aevo  subinde  parum  respiciebatur,  quo  accidit,  ut 
multae  calamitates  aegris  inferrentur* 

Ut  plurimum  non  nisi  alvi  obstructio  considera- 
batur, et  etiamnum consideratur,  remediaque  laxan- 
tia, tum  blandiora  tum  fortiora,  in  usum  vocantur* 
Quantum  damni  haecce auxilia  incarcerationi  inflam- 
matoriae adeoque  faeculentae,  si  incendium  iam 

excultum  esset,  intulerint,  experientia  abunde 
contestatur. 

Per  exqerientiam  quoque  extra  omnem  du- 
bitationis aleam  positum  est,  omnia  auxilia  non 
cruenta,  si  salubrem  eorum  usum  exspectes,  va- 
riis incarcerationis  generibus  adaptari  et  quam  ce- 
lerrime sese  invicem  excipere  debere» 

Medela  propria  incarcerationis  acutis- 

tissimae. 

Methodo  antiphlogistica  promptissima  opus 
est,  eo  magis,  quo  atrociora  symptomata,  quo  va- 
lidius corpus  est.  Principem  locum  sanguinis 
missio  obtinet,  quae  tamen  uberrima  sit  necesse 
est,  ut  proficiat.  Nullus  forsan  corporis  humani 
morbus  existit,  cui  venaesectiones  plus  opitulen- 
ter,  quam  huic,  quapropter  earum  usus  a prae- 
s tantissimis  medicis  agnoscitur.  Pott  Works  i) 
acerrimus  venaesectionum  vindex  fixit,  cui  Sharp  2) 
per  omnia  adstipulatur.  Richter  5)  ubi,  inquit, 
lerma  dolet,  vena  lucidatur,  quaecunque  demum 
mcarceratio  sit.  Callisen  4)  haec  habet:  „praeci- 
PUUS  vero  cerdo  vertitur  in  sanguinis  detractione. 


0 1.  C.  Vol.  11.  p.  79. 

a)  Treatise  on  the  operations.  Ed.  X.  p.  1?. 

5)  h c.  p.  21J.  r 

4)  Systema  chit.  hodient.  pa„  p0Jter_  j ^ 

quae  non  solum  inflammationi  obstat  et  inde  eo 
magis  necessaria  est,  quo  distinctiora  phlogoseos 
symptomata  adsunt,  sed  quoque  ob  eam  quam 
inducit  debilitatem,  reductioni  favet/*  Lawrencei), 
Langenbeck  2),  Mursinna,  Rust,  Graefe,  Bell 
multiqui  alii  in  chirurgia  versatissimi,  venaesec- 
tionem  commendant. 

Nihilosecius  alii  chirurgi,  non  minus  incli- 
ti, praesertim  Angliae,  utilitatem  eius  ad  curan- 
das incarcerationes  dubitaverunt.  Wilmar  a Con- 
ventry  3)  so  saepissime,  ait,  venam  incidisse,  si 
herniae  fuerint  incarceratae , sed  fructu  semper 
caruisse* 

Eandem  sententiam  Alanson  etCooper  amplex- 
ati sunt. 

Ilaec  effata  utique  mira  videri  possunt,  qua- 
propter plurimos  chirurgorum  in  Pottii  partes 
abituros  esse,  existimo,  licet  hic  eatenus  termi- 
num excedere  videtur,  quod  in  omnibus  incarce- 
rationis  speciebus  venaesectionem  proficuam  esse 
iuxlicat. 

Animi  deliquium  sanguinis  missione  induc- 
tum nunquam  non  exoptatum  est,  quippe  quo 


1)  1.  c.  p.  i&b  i 2 

2)  1.  c.  p.  jf- 

9)  Practical  observations  on  hernia,  illustated  vith  cases, 
ed.  11. 

interdum  contingit,  ut  hernia  in  abdominis  ca- 
vum repellatur. 

Utilissima  fomenta  frigida  sunt,  herniae  su- 
perdata, optima  ex  glacie,  qua  deficiente,  aquae 
frigus  adiecto  kali  nitrico  et  ammonio  muriatico 
intendi  potest. 

Balnea  frigida,  nec  non  infusiones  eius- 
dem generis,  a quibusdam  commendatae,  sum- 
mam observationem  sxpetunt,  licet  nonnullis  in 
exemplis  subsidium  praestiterint  i)» 

Topica  frigoris  applicatio  efncacissimis  auxi- 
liis incarcerationis  inflammatoriae  adnumeranda, 
ideoque  venaesectioni  proxima  est,  etenim  calo- 
rem et  irritabilitatem  herniae  deminuit,  et  vim 
antipblogisticam  exserit;  insimul  partes  herniam 
ambientes  contrahit,  pressuque  blando  et  aequa- 
bili contenta  eius  demulcet,  quod  ad  retrudendam 
herniam  multum  valet» 

Eodem  nomine  clysmata  e fumo  nicotianae, 
suspensa  manu  applicare  licet,  utpote  quae  ner- 
vos sopiunt. 

Plus  cautionis  belladonnae  et  liyoseiami  usus 
expostulat.  Purgantia  quovis  pacto  damni  fera  sunt, 
quum  semper  revomantur  et  inflammationem 
adaugeant. 


i)  Petit.  Traite  des  malad,  cliirg,  T.  11.  p.  32* 

Haud  salubrior  effectus  opii  aliorumque  antis* 
pa8ticoruni  habendus  est. 

Palmariis  igitur  remediis  sanguinis  detractiones  et 
frigus  interponenda  sunt;  verum  ne  haec  quidem 
diutius  adhiberi,  sed  protinus  herniotomiam  in- 
stitui oportet,  nisi  brevi  hernia  recedat,  vel  taxis 
caute  adhibita  post  symptomatum  gravissimorum 
decrementum  repositionem  praestet. 

Eadem  ad  incarcerationem  acutam  spectant, 
hac  tantum  differentia  interposita,  ut  minus  pe- 
riculi sit,  quamquam  operationis  tempus  non  ni- 
mis prorogandum. 

Ealnea  calida  aeque  ac  in  acutissima  incar- 
ceratione  parum  proficiunt,  quippe  quorum  appli- 
catio multum  temporis  sibi  sumit,  usumque  fri- 
goris multo  salubriorem  cohibet. 

Minus  alienum  est,  fomenta  calida  re- 
laxationis gratia  abdomini  superimponere,  nisi  hoc 
valcle  tumidum,  tensum  et  sensibile  est;  his  enim 
ita  consLitutis,  frigida  quidem  praeferenda,  sed 
multa  cum  observatione  applicanda  sunt. 

Perniciosissima  sunt  emetica,  a chirurgis  qui- 
busdam, quin  adeo  a Richter  t)  commendata,  ut 
motus  antiperistalticus  incarcerationem  tollat. 


i)  1.  c.  Cap.  XX.  p.  269. 

Eaclem  referenda  esse  arbitror  ad  methodum 
a Wilmar  i)  propositam,  quippe  qui  pondere  ali- 
quo, herniae  superiniecto,  pressionem  effici  et  in- 
carcerationem  submoveri  iubet.  Licet  duo  exem- 
pla ab  eo  memorentur,  quibus  repositio  per  me- 
thodum illam  contigit,  vix  tamen  imitatione  dig- 
na est. 

Purgantia  et  clystnata  nimium  irritantia  re- 
pudiari oportet.  Hydrargyri  muriatici  mitis  gra- 
na decem  horis  binis  ternisve  indita,  quod  equidem 
iudico,  tentare  licet.  Clysmata  e fumo  nicotia- 
nae  huic  etiam  scopo  respondent. 

Cura  incarcerationis  stercoreae- 

Si  inflammatio  nondum  exorta  est,  purgantia 
et  clysmata  primum  locum  sibi  vindicant*  Illa 
autem  iam  conflata,  venaesectiones  iis  praemitten- 
dae sunt. 

Eadem  ratio  taxis  habenda  est,  quae  non  nisi 
deficiente  incendio  periclitanda  est. 

Optimum  purgans  citra  dubium  hydrargyrum  mu- 
riaticum mite  exhibet,  quoniam  a ventriculo  fa* 
cile  sustinetur:  alia  omnia,  ut  olea  pinguia,  salia 
media  et  drastica,  plerumque  evomuntur. 


i)  Practical  observ.  on  herniae.  Ed.  11.  Cas.  i and  a. 

* Quum  huius  incarcerationis  initiis  saepenu- 
mero  symptomata  spastica  superveniant,  connu- 
bium  calomelanis  cum  exiguis  opii  dosibus  v,  c. 
calomelanis  grana  decem  opii  puri  sexta  grani 
pars,  binis  aut  ternis  horis  assumta,  summopere 
commendandum  est. 

Richter  i)  ad  tubum  intestinalem  firmandum, 
purgantia  chinae  nupta  laudat;  equidem  autem 
persuasum  habeo,  semper  Fere  per  vomitum  reiici. 

Clysinata  hic  proficua,  irritantia  sint  necesse 
est,  quamobrem  optima  e nicotiana,  aqua  frigida 
et  aceto,  sale  anglico  cum  oleo,  e tartaro  stibiato 
et  aloeticis  comparantur,  Praestantissima  omnium 
sunt,  quae  e nicotiana  fiunt,  quibus  adhibitis  sae- 
pissime incarceratio  tollitur. 

Pott  huius  remedii  ope  herniam  reposuit, 
quum  alia  omnia  incassum  tentata,  aegrotusque 
operationi  submittendus,  in  mensa  collocatus  es- 
set, Lawrence  2)  similia  exempla  recensuit.  Ne- 
quaquam vero  efficacia  est  perpetua,  nec  Heis- 
tero  5)  assentiendum  est,  qui  nicotianae  usum 
semper  herniotomiae  occurrere  asseverat. 


1)  1.  c.  Cap.  XX.  p.  2 66, 

2)  1.  c.  p.  179  — i8t- 

3)  Institut.  Cliirurg.  p.  8o/t 


Nicotianae  applicatio  in  decocto,  quaeaVHey  i) 
Ruat  aliisque  medicis  magni  nominis,  clysmatibus 
ex  eadem  materia  praeponitur,  in  carcera  tioni  ster- 
corae  conducere  videtur,  licet  fumus  et  decoctum 
eosdem  effectus  ad  systema  nervosum  exerceant. 

Salubres  nicotianae  effectus  non  solum  a vi 
eius  purgatoria  dependent,  verum  etiam  facultas 
ei  inest,  corpus  totum  deprimendi,  etenim  pul- 
sus actuositatem  imminuit,  nauseam,  sudores  fri- 
gidos et  debilitatem  quandam  inducit,  qua  fieri 
solet,  ut  partes  prolapsae  vel  sponte  recedant,  aut 
facili  negotio  reponantur. 

Usus  igitur  huiusce  medicaminis  cum  debitis 
cautelis  eo  usque  continuandus  est,  donec  effectus 
illi  in  lucem  prodeat. 

Copia  nicotianae,  quae  hunc  ad  finem  requi- 
ritur, ad  aegroti  receptivitatem  moderanda  est.  Se- 
cundum praecepta  medicorum  Britannicorum  drach- 
ma una  herbae  nicotianae  in  mensura  (Pinte) 
aquae  coquitur,  vel  infunditur.  Hoc  praeceptum 
optimum  est,  quippe  quo  effectus  idoneus  ple- 
rumque obtinetur. 

icmetica  huic  etiam  incarcerationi  inimica  sunt. 
Vomitus  enim  herniis  incarceratis  sponte  induci- 
tur, nec  unquam  incarcerationem  solvit*  Prop- 
terea  non  possum,  quin  maxime  mirer,  quod 


I)  1-  C.  p,  |/,o. 


— 4 2 — 

Richter  i)  illud  medicaminum  genus  commen- 
daverit. 

Frigus  herniae  ipsi  admotum,  efficacia  non 
destituitur,  praesertim  si  inflammationis  signa  ap- 
parent* 

Balnea  calida  ex  hac  parte  laudata,  superva- 
cua existimanda  sunt* 

Experientia  etiam,  fomeniationes  calidas  et 
cataplasmata  huius  indolis  parum  proficua  esse, 
probavit,  quamobrem  nullus  medicus  aliquid  fi- 
duciae in  iis  collocare  debet.  Celeritas,  qua  symp- 
tomata exasperantur,  promptissima  expetit  auxilia, 
et  unaquaeque  curandi  ratio,  per  se  quidem  insons, 
detrimentum  afferat  necesse  est,  si  meliorum 
remediorum  usum  praecludit. 

Quodsi  venaesectiones,  frigus,  purgantia,  clys- 
mata  et  taxis  eventu  prospero  destituuntur,  qui 
tamen  post  [quatuordecim  dies  aut  serius  contin- 
gere potest,  si  potius  periculosiora  symptomata 
evadunt,  ad  operationem  properandum  est* 

Taxis. 

Haec  multum  quiclem  ab  sumovendam  incai- 
cerationem  valere,  neutiquam  vero  palmarium 
auxilium  subministrare  solet,  ut  multi  perperam 


|)  Anfangsgriinde  der  Chirurgie  Bd.  f.  S.  267. 

existimant*  Etenim  si  hoc  persuasum  habemus, 
plus  deficiamus,  quam  proficiamus,  necesse  est. 

Quum  per  experientiam  stabilitum fsit,  cuivis 
incarcerationi , quae  tolli  nequit,  inflammationem 
succedere,  eadem  taxi  vel  intenditur,  vel  eius 
origo,  praecipue  taxi  incautius  facta,  maturatur* 
Ex  his  liquet,  taxi  praesertim  in  stercorea  incar- 
ceratione  locum  esse,  quae  inflammatione  non- 
dum stipatur.  Incarceratio  acutissima  tum  de- 
mum eam  admittit,  si  sanguinis  missione  deli- 
quium animi  factum  est;  alioquin  semper  peri- 
culum ea  adaugetur*  Incarceratio  acuta  usum 
eius  extenus  concedit,  ut  venaesectiones  prae- 
mittantur, inflammationis  signa  absint,  et  hernia 
quovis  dolore  vacet* 

Taxin  facturus  summa  utatur  observatione, 
neque  tenacius  conamini  insistat,  liernicm  repo- 
nendi, sed  si  impedimenta,  incarcerationi  subdita, 
remotu  difficiliora  sunt,  alia  medicamenta  idonea 
administret,  praesertim  si  stercorea  incarceratio 
est,  quae  plus  temporis  consumi  patitur,  quam 
inflammatoria. 

Richter  i)  rarissime,  inquit,  observavi,  her- 
niam gravius  incarceratam  per  taxin  reponi. 

Lawrence  <2)  huic  opinioni  suffragatur.  Ne- 


1)  1.  c.  Cap.  XIV.  p,  177, 

2)  1.  C.  p.  iyy. 

que  minus  Hey  i)  monet,  ne  quicl  nimium  fiat, 
quum  pessimum  eventum  e diuturniori  conten- 
tione, intestina  reponendi  se  animadvertisse  con- 
tendat, quod  Mursina,  l\ust,  Graefe,  Dessault  2) 
et  Petit  5)  cum  multis  aliis  affirmant* 

Successus  prosper,  qui  repositioni  lierniae 
arridet,  ad  circuitum  aperturae  se  conformat,  per 
quam  contenta  elapsa  sunt,  Propterea  herniae 
parvae  defhcillime  reponuntur,  quum  semper  an- 
gustam habeant  aperturam;  prae  ceteris  repositio 
herniarum  cruralium  maxime  ardua  est,  quarum 
apertura  minimum  ambitum  offerre  consuevit. 

In  administranda  taxi  praecipue  corporis  situs 
respiciendus  est.  Aeger  supiuus  cubet  necesse 
est,  quia  hic  corporis  positus,  teste  experientia, 
ad  herniae  recessum  plurimum  valet.  Praeterea 
aegrotus  ita  collocetur,  ut  pars,  cui  inest  hernia, 
sive  sit  cruralis  sive  inguinalis,  reliquis  sublimior 
evadat.  Crus  incurvandum  introrsumque  flecten- 
dum est,  ut  aponeuroses  musculi  obliqui  externi 
laxentur.  Item  scapulas  podicemque  sublimius 
collocari  iubent,  quo  corpus  curvetur,  et  ventris 
musculi  laxiores  reddantur.  Hicce  communissi- 
mus est  situs,  in  quo  aeger  post  absolutam  re- 


1)  Practical  observations.  p.  44- 

2)  1.  c.  p.  336. 

5)  Trait.  des  malad»  cliirg.  Tom.  11.  p.  327. 

positionem  partium  prolapsarum,  (si  contingere 
solet)  detinendus  est*  Ante  taxin  aeger  mingat, 
interque  eam  caveat,  ne  tussiat,  vel  spiritum 
contineat,  vel  aliam  quamlibet  contentionem  fa- 
ciat. Chirurgus  aptissimam  positionem  sibi  legat, 
quae  minimum  lassitudinis  afferat.  His  provisis 
alterutra  manu  herniam  ita  prehendat,  ut  basis 
eius  volae  manus  insideat,  tumoremque  leviter 
comprimat,  tum  pollice,  indice  et  medio  digito 
collum  amplectatur,  blando  pressu  repositionem 
praestet,  novumque  prolapsum  partium  prolapsa- 
rum cohibeat.  Herniam,  si  maior  est,  utraque- 
manu  amplecti  oportet.  Pressus  itineri  adaptan- 
dum est,  quod  partes  prolabentes  persequeban- 
tur. 

Repositione  his  non  peracta,  Lavvrence  i) 
hernias  inguinales  et  scrotales,  praeprimis  si  ster- 
corea sit,  incarceratio , sequentem  in  modum 
tractandas  censet:  Chirurgus  collum  tumoris  di- 

gitis et  pollice  alterutrius  mauus  amplexus,  pres- 
sionem blandam  deorsum  moliatur,  ut  stercorum 
colluvies,  annuli  abdominali  proxima,  dimovea- 
tur. 

Expansione  intestinorum  sic  perfecta  repositio 
eorum  facilius  succedet. 


»)  1.  c.  p.  IJI. 

Quodsi  omnia  herniam  reponendi  conamina 
frustranea  essent,  medici  quidam,  uti  Morand  i), 
Sharp  A),  Heuermann  5),  Louis  4)  et  Richter  5) 
hancce  agendi  rationem  proponunt:  vir  validus 

prope  lecti  marginem  ad  aegroti  pedes  consistens, 
dorso  paululum  incurvato  aegrum  adtrahat,  eius- 
que  pedes  humeris  suis  ita  imponat,  ut  humero 
alterutri  alteruter  poples  incumbat,  pedesque  su- 
per dorsum  propendeant;  tum  paulatim  assurgens, 
femora  aegri  sursum  elevet,  ut  eius  corpus  ante 
ipsum  pendeat,  caputque  et  pectus  lectulo  insi- 
deant* Qui  primus  hancce  methodum  commen- 
davit, haud  dubie  recessum  partium  prolapsarum 
per  gravitatem  et  attractionem  viscerum,  in  ven- 
tre positorum,  effici  putavit.  Quod  ad  me  perti- 
net, neque  hanc  methodum  ipse  adhibui,  nec  ab 
aliis  adhibitam  vidi;  ceteroquin  commoda  eius 
perexigua  mihi  videntur,  si  positionem  corporis 
incommodam  et  sollicitam  respiciamus,  quacum 
administratio  eius  coniuncta  esse  consuevit. 


1)  Tn  vermischten  chirurgischen  Schriften.  p.  31 2 * 4I* 

a)  Critical  Enquiry  into  the  present  state  of  Surgery. 
p.  22. 

5)  In  den  chirurgischen  Operationen.  1.  Bd.  Cap.  von 
den  Briicheu. 

4)  Memoires  de  1’Academie  de  Chirg.  T.  XI,  p.  452. 

$)  1.  c.  Cap.  XIV.  p.  165. 

Recessui  cuiusquam  intestini  plerumque  stre- 
pitus peculiaris  praecedit,  qui  ab  aere  antea  in- 
cluso, nunc  liberato  proficiscitur.  Ab  initio  in- 
testinum paulatim  recedit,  postremo  autem  cum 
strepitu  quodam  relabitur* 

Qmentum  ad  novissimam  usque  particulam 
tardius,  et  per  aperturam  digitis  moveatur  necesse 
est,  quapropter  clangor  singularis,  quo  enterocele 
stipatur,  deficit* 

Taxi  peracta  plerumque  omnia  incarcerationis 
symptomata  mox  desinunt.  Interea  nonnunquam, 
licet  adhibito  clysmate  alvus  laxaretur,  enteritidis 
signa  offeruntur,  quae  curationem  summe  anti- 
phlogisticam  exigunt. 

Porro  accidere  potest,  ut  non  omnia  herniae 
contenta  repellantur,  sed  aliqua  intestini  particula 
incarcerata  haereat:  quae  si  retrudi  nequit,  de  ve- 
stigio ad  operationem  gradus  faciendus  est* 

Denique  interdum  fieri  dicunt,  ut  saccus  her- 
nialis  cum  partibus  circumclusis  redigatur,  hae 
vero  collo  sacci  angusto  crassiorique  constringan- 
tur. Le  Dran  i)  De  la  Faye  2)  et  Arnaud  3)  ex- 
perientia edocti , hoc  phaenomenon  confirmant. 
Louis  4)  hanc  rem  fictam  esse  existimat,  Richter 


1)  Observations  de  Chirurgic.  Tom.  11.  Obs.  y8. 

2)  Operation  par  Dionis,  p.  324.  Not,  3, 

3)  Iraite  des  hernies.  Tom.  1.  p.  96. 

4)  Mem.  de  1’Acad.  de  Chirurg.  Tom.  IV.  p.  399. 

vero  multo  cum  studio  non  solum  in  peculiari  li- 
bello, sed  etiam  in  Commentario  de  herniis 
Cap.  XV,  p,  162  — igo,  defendit.  Equidem  per- 
suasum habeo,  hoc  rarissimum  esse;  sin  eveniat, 
tussin  , saltum  etc,  optima  puto  auxilia,  ad  revo- 
candam herniam  et  operationem  praestandam. 

Herniotomia. 

Utplurimum  haecce  gravissima  operatio  se- 
rius instituitur,  quod  solum  eam  periculosam  et 
ambiguam  reddere  videtur.  Sin  tempestive,  et 
insta  cum  habilitate  administratur,  optimis  in- 
terponenda est  auxiliis,  quibus  chirurgia  pollet. 
Plerumque  formido  aegroti  vel  medici  efficiunt, 
ut  tempus  operationi  opportunum  temere  prae- 
termittatur. Pro  ultimo  enim  refugio  eam  ha- 
bent, nec  prius  necessitatem  existere  opinantur, 
quam  gangraena  immineat;  quod  quantum  damni 
afferat,  per  communem  omnium  experientiam 
evictum  est. 

Utherniatomia  laetum  sortiatur  eventum,  re- 
media externa,  incarcerationi  consentanea,  celerri- 
me se  invicem  excipiant,  et  si  minus  proficiant, 
statirn  operatio  suscipiatur,  necesse  est. 

Quum  herniotomia  per  se  nec  periculosa  nec 
dolorificentissima  sit,  plurimique  aegrotorum  non 
ex  hac,  sed  e neglecta  aut  serius  instituta  morian- 

tur,  perpetuum  esse  censeo,  ut  operatio  potius 
mature,  quam  sero  administretur,  aliisque  medi- 
camentis si  summis  laudibus  elata  sint,  non  ni- 
mium confidatur. 

Nemo  hac  operatione  trucidatur;  si  quis  mortem 
obit,  teste  peritissimo  Bertrandi  i)  propterea  fit, 
quod  nimium  differebatur. 

Morand  2>  felicitatem,  ait,  qua  innumeras 
herniarum  operationes  praestiti,  in  eo  ponendam 
existimo,  quod  operationem  parum  distuli,  sed 
protinus  administravi,  si  remedia  leviora  bis  terve 
incassum  essent  adhibita. 

Callisen  5)  certum,  inquit,  huius  operatio- 
nis periculum  de  nimia  operationis  dilatione  pen- 
det, si  aegroti  iam  viribus  exhausti  partes  elapsae 
gravissima  phlogosi,  in  gangraenam  prona,  cor- 
reptae et  morbus  ad  reliqua  contexta  abdominis 
propagatus  fuerit. 

Iley  4)  hemiotomiam,  inquit,  quinquies  et 
trigesies  administravi,  eaepeque  aegre  tuli,  me  se. 
rius , nunquam  maturius  eam  me  fecisse. 

Jiell,  Cooper,  Willmar,  Pott,  Pellatan,  La- 
wrence,  Bichter,  Mursinna,  Graefe,  Rust  mul- 


1)  Traite  des  operations.  p.  21: 

3)  ^ermischte  chirurgisehe  Scluiften.  p. 

3)  1.  c.  P.  post,  p,  478« 

4)  h c.  p.  ij4% 

tique  alii  medicorum  exercitatissimorum  operatio- 
nem nullatenus  differendam  esse  contendunt. 

Porro  operatio  nunquam  omitti  debet,  si  ali- 
ud auxilium  non  amplius  prostat,  etiamsi  aeger 
inipso  mortis  articulo  versari  videatur,  etenim  ex- 
empla docent  salutem  interdum  operatione  reddi- 
tam esse,  si  omnia  desperata  iam  essent. 

Instrumentorum  apparatus. 

1.  Scalpellus  vulgaris  ventricosus. 

2.  Vulsella  apta  concinnaque. 

3.  Forfex  geniculata,  vel  Richteriana , ad  di- 
latandum saccum  hernialem  idonea* 

4.  Specillum  sulcatum  tenue  et  flexile,  ex 
aro-ento  confectum,  atl  dissolvendum  saccum  her- 
nialenn 

5*  Culter  hernialis  ad  diffindendum  annulum 
abdominalem  vel  cruralem.  Ruttorffer  novum  pro- 
ponit cultrum,  qui  tamen  a Richteriano  non  dis- 
crepat. Scalpellus  Richteri  capitulo  subtili  muni- 
tus, atque  inflexus  est* 

Oracle  cultri  opicem  obtusa  lamina  instrui  iu- 
bet,  quum  propter  spatii  angusLias  nodulus  saepe 
difficulter  sub  incarceratas  partes  trudatur. 

Mursinna  scalpello  proprio  capitato  utitur. 

6,  Hamuli  ab  Arnaud  inventi. 

7-  Acus  aduncae,  filis  ceratis  munitae,  ut  va- 
sis circiimpunctis  haemorrhagiae  caveantur. 

Praeterea  acubus  aliquot  rectis,  fila  non  ce- 
rata ducentibus  opus  est,  ut,  si  necesse  sit,  ansa 
intestinis  iniici  queat. 

Porro  habenulae  linteae,  acubus  maioribus 
(acubus  amputationis)  insertae,  ad  ligandum  omen- 
tum in  promptu  esse  debent. 

8-  Compressoria  ad  compescendum  sanguinis 
profluvium,  e quibus  Schindlerianum  et  Hessel- 
bachianum  maxime  laudantur;  posterius  tamen 
non  nisi  idoneum  est  ad  comprimendum  arteriae 
epigastricae  finem  inferiorem,  non  superiorem  qui 
etiam  multum  sanguinis  profundere  potest, 

Graefe  loco  eorum  spongiam  cylindricam  di- 
versae magnitudinis  commendat,  cuius  mediae 
parti  filum  canabinum  inhaerat.  Hisce  spongiis  hae- 
morrhagiam certissime  compescit.  Idem  porro 
splenium  cylindricum  adhiberi  suadet,  quod  ver- 
sus ramum  horizontalem  ossis  pubis  prematur. 

9)  Res  ad  ligaturam  pertinentes:  a.  linteum 

carptum,  b.  turunda  ad  singularem  circuitum  annuli 
adaptata,  c.  splenia,  d,  aliquot  plumaceola,  e,  em- 
plastra adhaesiva,  f.  fascia  Tformis. 

Ex  more  duobus  administris  opus  est,  quo- 
ium  alter  adminicula  inter  operationem  praestet, 
alter  apparatum  variarum  rerum  porrigat.  Inter- 
dum, si  multum  intestinorum  prolapsum  est,  ter- 

tius  requiritur,  qui  repositioni  faciendae  adsit.  Ante 
operationem  tum  locus  aegrotus  quam  vicinae 
partes  tondeantur,  et  lotium  per  catheterem,  vel 
sine  eo  evacuetur.  His  rite  dispositis,  ad  opera- 
tionem progrediendam  est. 

Operatio. 

Quod  situm  aegroti  attinet,  aliis  atque  alius 
commendatus  est.  Bell  i)  aegrum  in  mensa  sa- 
tis ampla  et  firma  collocari,  pedes  eius  trans  men- 
sae finem  demitti,  et  ab  administris  contineri  iu- 
bet.  Operationem  facturus  inter  utrumque  ae- 
groti crus  consistit,  quod  ipsi  commodissimum 
verum  aegroto  paulo  inconvenientius,  optimum 
tamen  ad  praestandam  incisionem  esse  solet. 

Richter  2)  aegrotum  transversin  super  lecto 
ita  collocari  suadet,  ut  caput  parieti,  pedes  autem 
opposito  cubilis  lateri  obnitantur.  Pelvim  lecti 
margine  insidere,  subiectisque  pulvillis  quam  ma- 
xime elevari  debere  censet,  sic  ut  pectus  subli- 
mius sit  regione  renali;  pedes  iuxta  lectum  de- 
mitti, pedem  aegrotum  fulciri,  sanum  autem  li- 
bere dependere  medicumque  inter  femora  labo- 
rantis consistere  necesse  arbitratur.  Qui  situs  ae- 


1)  Wundarzneihniist,  Bcl.  I.  S,  222. 

2)  1.  c.  Cap,  XX.  p.  291. 

gro  quidem  idoneus,  curanti  vero  inhabilis  est, 
quippe  qui  manu  sinistra  ad  latus  dextrum,  et  vice 
versa  repositionem  administrare  cogitur. 

Dyonis  et  Garangeot  aegrotum  in  lecto  por- 
rigi, et  latus  affectum  lectuli  margini  superim- 
poni iubent,  ut  medico  proximum  sit.  Nates  sub- 
ditis stragulis  satis  elevantur  et  chirurgus  ad  la- 
tus adstat*  Hic  situs  medicum  saepe  dorsum  in- 
clinare cogit,  doloresque  eius  ei  consciscit,  ita  ut 
quiescere  interdum  debeat;  quapropter  ille  com- 
mendatu non  dignus  videtur* 

Summam  laudem  Graefii  methodus  meretur, 
quae  aegrotum  in  medio  lecto  ad  horizontem  col- 
locari, pelvim  satis  elevari,  chirurgumque  ita 
consistere  iubet,  ut  alterum  eius  genu  aegroti  fe- 
moribus interpositum  sit,  alter  vero  pes  extra  lec- 
tum terrae  insistat» 

Hic  corporis  positus  id  commodi  praestat,  ut 
inter  ipsam  operationem  mutari  atqua  pes  in  genu 
procumbens  assurgere,  alter  vero  procumbere  pos- 
sit. Porro  etiam  id  efficit,  ut  aegrotus  absque 
loci  mutatione  in  eo  detineri  queat. 

Plurimi  chirurgorum  Richterum  sequntur, 
equidem  vero  Graeffi  methodum,  aut  Bellii,  quam 
etiam  Mursinna  amplectitur,  praeferendam  au- 
tumo* 

Incisio  cutis. 

Olim  cutem  cruciatim  inciderunt,  uti  Portal 
commendavit.  Attamen  hic  nimiam  vulneris  fa- 
ciem efficit,  quo  facto  lobuli  emoriuntur,  atque 
ulcerantur,  quod  quidem  incisionem  inutilem  red- 
dit* 

Garangeot  incisionem  longitudinalem  fieri 
suadet,  quae  opttma  omnium  est*  Cute  ad  lon- 
gitudinem fissa,  ab  annulo  inde  abdominali  inci- 
piendum, et  in  fundo  scroti  desinendum  esse  di- 
cit. Satius  est,  si  dimidium  pollicem  supra  liga- 
mentum incisio  orditur,  ut  illud  penitus  in  con- 
spectum prodeat*  Si  hernia  cruralis  est,  supra 
Pupartii  ligamentum  inchoatur,  et  in  fundo  tu- 
moris terminatur  incisura.  Quod  ad  .manipu- 
lationes circa  hanc  incisionem  pertinet,  variae 
sunt*  Paree  parvam  praestat  incisuram,  eamque 
scalpelli  ope,  Ricliter  vero  forfice  quadam  adunca 
diducit.  Attamen  forfex  minus  commendanda 
est,  quum  fucile  contundat  doloresque  cieat.  Si 
cutis  mobilis  est,  plicam  cutaneam  iuvante  admi- 
nistro elevare,  ac  tum  incidere  praestat.  Hernia 
maior  duas  plicas,  superiorem  ac  inferiorem  con- 
formari expostulat.  Sin  cutis  sacco  lxemiali  ad- 
haerens elevari  nequit,  administer  posteriorem 
scroti  faciem  amplectatur,  eoque  anteriorem  ten- 

dat  necesse  est.  Quod  si  est,  scalpello  satis  ven- 
tricoso  minores  incisiones  faciendae  sunt. 

Alia  operationis  ratio,  quae  ab  initio  parvam 
incisuram  per  cutem  et  saccum  hernialem  una 
vice  prolongari  iubet,  'periculo  quodam  stipatur. 
Hey  i)  eam  in  modum  vas  deferens  dissecuit. 

Incisio  sacci  liernialis 

La  Faye  et  Petit  supervacuum  putant,  saccum 
hernialem  aperiri.  Quum  vero  interdum  causa 
incarcerationis  hoc  in  sacco  posita  sit,  quum 
porro  occluso  saccp  gravissimum  operationis  mo- 
mentum scilicet  inspectio  partium  prolapsarum 
nobis  subripiatur,  hancce  methodum  reprobamus, 
saccumque  aperiendum  esse  indicamus.  Genera- 
tiui  quidem  incisio  sacci  hernialis  multis  difficul- 
tatibus premitur,  summamqae  exigit  moderatio- 
nem et  tranquillitatem,  ut  investigari  possit,  :an 
qars,  in  aprico  posita,  saccus  hernialis  ipse  sit. 
Priusquam  saccus  incidatur,  sanguinis  profusio 
rite  coercenda  est,  sic  ut  vasa  maiora  substrin- 
gantur, minora  autem  per  aquam  frigidam  pacen- 
tur. Theden  aquam  vulnerariam  admoveri  iubet, 
quod  incitamentum  chemicum  repudiari  oportet, 
quippe  quod  incendium  adauget. 


l)  Praetical  observations.  p.  146. 


Ante  operationem  explorandam  esc,  num  fu- 
niculus spermaticus  ante  herniae  contenta  positus 
sit.  Hoc  m casu,  qui,  licet  rarius,  tamen  inter- 
dum evenit,  funiculus  ad  latus  dimoveri  debet* 
Antequam  saccus  aperiatur,  tela  celluaris 
exacte  ab  eo  diducenda  est,  quod  ita  fit,  ut  in 
colliculos  elevetur,  et  transversim  iis  in  locis  prae- 
cidatur, ubi  fluctuatio  aliqua  sentitur,  vel  inter 
duas  sacci  hernialis  prominentias.  Circuitus  hu- 
ius loci  ad  magnitudinem  monetae  duorum  gros- 
sorum patescat  Haemorrhagiae,  si  quando  su- 
perveniunt, aqua  frigida  sunt  compescendae.  Co- 
pia telae  cellularis  auferendae  discrepat,  prout 
plus  minus  ve  adipis  intertextum  est* 

Contextus  cellulosus  languidus  apparet,  et  si 
ad  saccum  hernialem  perventum  est,  superficies 
eius  magis  splendt  albescitque*  Cauta  telae  cellu- 
laris dissolutione  potissimum  opus  est,  si  nulla 
prostat  fluctuatio,  et  teneritas  sacci  maxima  est. 
Ubi  fluctuatio  autem  evidentissime  sentitur,  una 
vice  contextus  cellulosus  et  saccus  incidi  possunt, 
quum  laesio  nulla  timenda  sit ; hoc  in  casu  spe- 
cillo sulcato  tenuissimo  dilatatio  fiat.  Submota 
tela  cellulosa  incisio  sacci  ipsius  administretur,  qui 
in  colliculos  attolendus  et  segmento  horizontali 
patefaciendus  est.  Si  tenerrimus  est  saccus  , sae- 
penumero  una  cultri  caesura  in  eius  cavum  pe- 
netrat; sin  crassior  est,  imo  ad  pollicis  dimidii 

crassitiem  accedit,  methodus  modo  recensita  con- 
tinuandus est,  donec  persuasum  habeamus,  ca- 
vum eius  patefactum  esse.  Non  semper  certa 
criteria  saccum  patescere  perhibent,  quippe  quae 
multum  saepe  variant. 

Notae  illae  sunt;  pofusio  nonnullarum  guttu- 
larum laticis  cuiusdam,  interdum  copiosa,  si  col- 
luvies uberior  esset.  Schmucker  i)  totam  humo- 
ris mensuram  in  hernia  invenit.  Pott  2)  saepe 
tantum  aquae  in  herniis  vetustis  reperit,  ut  de- 
tractione eius  ante  sacci  incisionem  opus  esset. 
Monro  5)  sex  mensuras  (Pinten)  aquae  ex  hernia 
scrotali  vetusta  obtinuit,  Scarpa  4)  in,'  hernia 
scrotali  vetusta  incarcerataque  tres  laticis  mensu- 
ras (Pinten)  deprehendit. 

I orro  facies  interna  sacci  hernialis  alborem 
splendidum , sicut  tunica  coniunctiva  oculi,  refert. 
IWulta  etiam  vasa  ob  oculos  cadunt,  cursum  si- 
nuatum facientia,  et  ramosa.  Specillum,  si  nvtac 
imittitur,  superne  et  inferne  pro  libitu  agitari 
potest. 

Dilatatio  sacci  hernialis  super  specillo  sulcato 
instituatur,  atque  deorsum  dirigatur,  quousque 


1)  Vermischte  Scliriften,  Bd.  II.  p. 

2)  1.  C,  Vol.  11.  p,  39, 

3)  Edinburgh  essays.  Vol,  V.  p.  259. 

4)  h c.  p.  igg. 

incisio  cutanea  pertingit,  ut  vulnus  cutis  aci  eam 
respondeat,  ergo  colluvies  in  scroto  existere  ne- 
queat. 

Superne  saccus  bernialis  super  digito  dilatetur 
cum  eo  tamen , ut  minus  alte  ascendatur , quam 
cutis  incisio  porrigitur,  sed  pollicem  circiter  ab 
annulo  subsistatur  , ut  ad  dilatationem  colli  ber- 
nialis sacci  commode  [praestandam  conductor  ex- 
stet. 


Incarcerationis  amotio. 

Haec  ad  varias  causas  sese  conformat.  Cau- 
sam annulo  inesee,  ex  eo  cognoscimus,  quod  in- 
carceratio,  protractis  visceribus  ex  hocce  annulo, 
desinit,  jjaecce  protractio , si  intestina  inflamma- 
ta sunt,  summam  cautionem  desiderat,  quum, 
quae  contraria  fiunt,  maxime  obsint. 

Strictura  sacci  liernialis,  si  causam  incareera- 
tionis  continet,  et  fundo  sacci  inhaeret,  partnn 
ex  annulis  singularibus,  in  eo  obviis,  partitu  ex 
motu  intestinorum  impedito,  illo  in  loco,  dignos- 
citur. Difficilior  incarcerationis  diagnosis  est,  si 
illa  collo  sacci  liernialis  insidet.  Hinc  facile  er- 
ror committitur  et  repositio  perfacta  existimatur, 
si  non  contigit.  Phaenomena  huius  rei  praenun- 
tia sunt;  repositio  intestinorum  tandem  contingit, 
attamen  multis  difficultatibus  premitur.  Licet  an- 

nulus  liberatus,  omniaque  intestina  ad  abdomen 
repulsa  sunt,  de  integro  tamen  prolabuntur,  si 
digitorum  pressus  desinit,  omnesque  partes  intes- 
tinales eaedem  sunt,  quae  antea  retrudebantur; 
denique  protuberantia  peculiaris  circa  annulus 
hernialem,  tendor  atque  tumor  animadvertitur» 
Annulus  immisso  digito  exploratus,  quamvis  re- 
positio contigerit,  non  ex  toto  vacuus  invenitur, 
sed  paries  offenditur,  quaequidem  obex,  si  repo- 
sitio prosperrime  cederet,  haud  animadvertitur. 
His  omnibus  obviis,  iure  meritoque  asserere 
licet,  incarcerationem  colli  hernialis  sacci  acci- 
disse. Si  hoc  persuasum  habemus , aegrotus  ad 
tussin  vehementiorem  compellatur  necesse  est,  ut 
intestina  procedant.  Quod  si  frustraneum  est, 
Graefe  saccum  hernialem  violentius  extrorsum  et 
paulo  sursum  distrahi  iubet,  ut  locus  coarctatus 
compensetur»  Hoc  sufficiet,  nisi  incarceratio  al- 
tius ascendat.  Sin  conamen  illud  irritum  est, 
haec  adhibeatur  ratio:  administer  saccum  hernia- 
lem, validius  ad  externum  latus  tractum,  parie- 
tibus abdominalibus  propiorem  reddat,  chirurgus 
digitum  indicem  inter  collum  sacci  hernialis  par- 
tesque prolapsas  intrudat,  cultellum  hernialem 
super  unguem  digiti  inserat,  et  ab  interiori  ad 
exteriorem  partem  collum  sacci  incidat.  Facta 
incisione  intestina  extrorsum  diducantur,  quibus 
actis  facile  in  annulum  abdominalem  penetrari 

potest.  Tum  denuo  citra  colli  hernialis  sacci  in- 
cisionem reponantur,  ne  insinuatio  intestinorum 
inter  saccum  et  parietes  abdominis  novam  incar- 
cerationem  cieat  i)  2). 

Haec  methodus  plerumque  incarcerationem 
solvit;  sin  constrictio  altius  protendatur,  adhae- 
sionesque eximiae  haud  dissolubiles  prostent,  sola 
salutis  spes  in  gasterotomia  ponenda  est.  Eadem 
fere  ad  incarcerationem  spectant,  quam  apertura 
interna  canalis  inguinalis  efficit,  cuius  rei  exem- 
plum proferam.  Anno  superiori  ad  hominem  ar- 
cessebar, pluribus  inde  annis  duplici  hernia  in- 
guinali laborantem,  cui,  nulla  herniali  fascia  ad- 
mota, incarcerationis  symptomata  subito  superve- 
nerant. Utraque  hernia  mobilis  erat,  digitusque, 
repositione  mox  facta,  facillime  in  annulum  ab- 
dominalem amplissimum  utriusque  lateris  imitte- 
batur.  Nihilosecius  incarcerationis  signa  aequabi- 
liter perstiterunt,  et  clysmata  aliaque  laudata  me- 
dicamenta, tantum  abest,  ut  quidquam  profice- 
rent, ut  affectionem  augerent.  His  commotus, 
quum  iam  dolores  herniam  dextram  invasissent, 
refugium  ultimum  in  herniotomia  quaerendum 
putavi,  eamque  horas  quatuor  et  viginti  post  or- 


1)  Lawrence.  1.  c.  p.  309* 

3)  Pelleun  Clinique  chirurg.  Tom.  11).  p. 


tam  incarcerationem,  quoniam  antea  ab  aegroto 
eiusque  familiaribus  recusabatur,  adiuvantihus  me- 
dicinae doctoribus  Moldenhawer,  Klaatsch  et 
Thummel,  institui*  Repositio  intestinorum  ma- 
xime inflammatorum  sine  difficultate  maiori  suc- 
cessit, annulus  abdominalis  perinde  ac  totus  ca- 
nalis inguinalis  liberabatur,  et  nihilominus  incar- 
cerationis  symptomata  pertinaciter  tenuerunt.  Ra- 
tio huius  phaenomeni,  altiori  in  loco  posita,  mox 
detegebatur,  siquidem  ansa  intestinorum  exigua, 
in  apertura  interna  canalis  inguinalis  collocata, 
praepedivit,  quo  minus  digitus  in  ventrem  libere 
detruderetur.  Propterea  repositionem  huius  par- 
tis, quam  summo  cum  negotio  attingere  licuit, 
praestare  studui,  sed  irritum  conamen  exstitit. 
Tussis  et  alia  praesidia  ad  novum  prolapsum  in- 
ducendum, omni  destituebantur,  fructu.  Suspi- 
cionem igitur  concepi,  ircarcerationis  moram,  ab 
adhaesione  vel  intima  adglutinatione  contentorum 
cum  sacco  herniali  et  annulo  inguinali  iuterno, 
dependere,  quum  maior  intestini  pars,  citra  du- 
bium serius  prolapsa,  sine  magno  labore  reponi 
potuisset.  Inter  haec  unanimi  adiutoruin  con- 
sensu, laparatomiam  proposui,  quam  ut  sustine- 
ret, aegrotus  nullo  pacto  permoveri  potuit.  Re- 
mediis aliis  incassum  adhibitis,  aeger  sex  et  tri- 
ginta horas  post  operationem  supremum  diem  obiit. 

Funeris  incisio,  coram  111,  Heim,  Clar,  Eck 

et  Exp*  viris  Moldenhawer,  Klaatsch,  Thiimmel 
et  Rhades  instituta,  diagnosis  veritatem  testabatur ; 
etenim  ansa  exigua  ilei  intense  inflammati,  cum 
sacco  lierniali  et  apertura  interna  canalis  inguina- 
lis intime  coaluerat;  hernia  sinistra  omni  incar- 
ceratione  vacabat* 

Incarceratione  a stercorum  colluvie  exorta, 
blanda  intestini  contrectatio  faeces  in  abdomen 
repellere  moliatur* 

Gasis  collectiones,  vel  acubus  per  intestinum 
traiectis,  vel,  uti  Jonas  et  Richter  monent,  acu 
triquetra  utitur,  ea  eligatur  necesse  est,  qua  hy- 
drophthalmus  tractari  solet. 

Adhaesiones,  tam  in  partibus  inclusis  quam 
includentibus  obviae,  incarcerationem  movere 
possunt.  Quae,  si  recentes  sunt,  saepe  di- 
gito solvuntur,  sin  pluribus  efficiuntur  filis, 
culter  in  subsidium  vocatur.  Si  intestina  in- 
ter se  concreverunt,  primum  expedienda,  clein 
hebete  instrumento  diducenda  sunt;  ut  ex- 
pedire possint,  intestina  fortius  e ventre  protra- 
henda sunt. 

Degenerationes  omenti  v.  c.  intumescendae 
nodulique,  omento  bene  substricto,  scalpelli  ope 
removeri  debent.  Neque  minus  maior  omenti 
pars  prolapsa,  quae  repositionem  respuit,  pro- 
xime ab  annulo  praecidi  potest,  modo  ligatura 
idonea  applicet. 

Contractiones  annuli  abdominalis  aut  crura- 
lis, ceu  frequentissimae  incarcerationis  causae,  ex 
eo  cognoscuntur , quod  digitus  in  annulum  des- 
censurus, valde  constringitur,  et  contentis  stricte 
opprimitur*  Quae,  ut  submoveantur,  duae  pros- 
tant methodi,  nimirum  expansio  et  incisio  annuli. 

Expansioni  demum  locus  est,  si  sat  spatii 
suppetit  ad  dilatatorium  intromittendum,  et  si  in- 
flammatio gradum  leviorem  tenet*  Si  contrarium 
est,  quod  saepissime  evenit,  unaquaeque  expansio 
inflammationem  intendit,  et  periculnm  adauget. 

Antiquiores  chirurgi  i),  expansionis  vindices, 
digito  eam  praestari  iubent,  quod  quidem  rude 
et  inutile  est,  etenim  si  digitus  in  annulum  in- 
trudi potest,  partes  etiam  prolapsas  repellere  licet. 
Quum  saepe  specillum  tenuissimum  maximo  cum 
negotio  in  annulum  demittatur,  quanto  difficilius 
digitus  descendat,  necesse  est. 

Thevenin  <2)  primus  instrumentum  peculiare 
huic  consilio  adaptavit*  Le  Bl.rnc  5)  metuens,  ne 
annulum  abdominalem  incideret,  anno  i75°>  di- 


1)  Memoires  de  1’Actidernie  de  Chirurgie-  Tom,  VI. 

2)  Sabatier.  1.  c.  p.  7f. 

3^  Ludewig  le  JBlanc’s  kurzer  IubegrifF  uber  chirurgi» 
sche  Operationen,  aus  dem  Franzusischen,  mit  A11- 
merkungeu  von  F.  Lndwig-  Leipzig  178?*  2 1 heile* 
Pl.  1.  Fig.  1,  2.  5.  p.  121  — iaj. 

latatorium,  invenit.  Eodem  scope  Arnaud  i) 
anno  1799,  hamulum  excogitavit,  Le  Cat  elevato- 
rium , Weidmann  dilatatorium  tricuspidatum  et 
Biiiningshausen  hamulum.  Praestantis  «imus  ex 
his  hamulus  est  ab  Arnaud  inventus,  et  quidem 
bicuspidalis,  a professore  Kluge  geniculo  instruc- 
tus. 

Acerrimi  expansionis  vindices  recentioris  aevi 
Scarpa  et  Triistedt  2)  habendi  sum,  quorum  hic 
sententiam  suam  anomaliis  crebrioribus  systematis 
va  sculosi,  et  observatione,  a semet  ipso  facta,  ful- 
ciere  studuit.  In  nosocomio  caritatis  Berolinensi 
femina  existit  sexaginta  quatuor  annorum,  hernia 
crurali  incarcerata  laborans,  cui  inter  operationem 
ligamentum  hallopiae  ad  methodum  Gimbematii 
incidebatur.  Aegro  defuncta  atque  incisa,  sex  cir- 
citer unciae  sanguinis  iam  putrescentis  in  fundo 
pelvis,  et  levis  incisio  arteriae  obturatoriae,  iuxta 
internam  herniae  discurrentis,  quippe  quae  ex  epi- 
gastrica originem  duxit,  inveniebantur. 

Mursinna  5)  quo  duce  operatio  administraba- 
tur. doctorem  Trustedt  refutare  conatur,  arteriae- 


i)  De  1’operation  de  la  hernie  crurale  etc.  Memoires  de 
Chirurgie,  Pl.  XXU,  Fig.  V.  p.  771  — 773- 
0)  1.  c.  p.  26 6. 

3)  Neuestes  Journal  fur  Chirurgie  etc.  Bd.  V.  St.  5, 

P-  34 1 “ 359* 

que  laesionem  post  mortem  demum  evenisse,  exi- 
stimat, quum  experientia  docere  videatur,  arte- 
rias incisas  multo  plus  sanguinis  effundere,  quam 
penitus  dissectas*  Etiamsi  largiamur,  argrotaili 
laesione  arteriae  defunctam  esse,  neutiquam  ta- 
men res  , si  alia  pauciora  exempla  adiungimus, 
attentione  digna  videtur,  minimeque  expansioni 
principatum  prae  incisione  conciliat,  quum  illa, 
ut  antea  monui,  raro  tantum  conveniat,  incisio- 
que annuli  minus  periculosa  sit,  siquidem  optimi 
chirurgorum  eam  amplectantur,  imo  IVTursinna 
ducenta  et  viginti  sex  exempla  recenset,  quious 
incarceratio  Ferri  ope  coercebatur,  quin  unquam 
haemorrhagia  exitialis  enasceretur,  quod  quidem 
e funerum  incisionibus  elucescebat. 

Proinde  incisio,  si  debita  cum  observatione 
perficiatur,  rarius  tantum  laesiones  vasorum  prae- 
ter notmam  decurrentium  inducere  videtur,  et 
hoc  ipso  in  casu  multa  prostant,  quibus  omne 
periculum  possit  averti. 

Quae  praeterea  incisioni  otniciuntur,  nullius 
ponderis  sunti  Nonnulii  propterea  eam  timue- 
runt, quia  persuasum  habebant,  incisionem  an- 
nuli, quemadmodum  aliarum  partium  tendinosa- 
rum,  graviores  nervorum  affectiones  ciere»  Hoc 
ii  forsan  existimant,  qui  rei  penitus  ignari  sunt> 
etenim  aliae  aponeuroses , citra  affectionis  nervo- 
sae metum,  incidantur» 

Porro  ex  incisione  dispositionem  ad  hernias 
nasci  criminantur,  sed  hoc  etiam  per  experien- 
tiam refellitur,  quoniam  incisio  annuli  abdomina- 
lis adhaesionem  commodissime  praestat. 

Denique  incisionem  non  semper  sat  dilatatio- 
nis exhibere,  partesque  prolapsas,  pone  annulum 
abdominalem  cum  eo  conglutinari  posse,  iudi- 
cant.  At  vero,  vi  tales  adglutinationes  exortae 
sunt,  per  incisionem  certissime  et  tutissime  sol- 
vuntur. 

Instrumenta  diversa  ad  peragendam  incisio- 
nem, inventa  sunt,  inter  quae  sequentia  excel- 
lunt: Mery  i)  specillum  alatum,  Morand  a)  et 

Le  Dran  3)  culter  ventricosus  et  scalpellus  vul- 
garis reconditus  4)-  Alii  forficem  commendant. 

Haecce  instrumenta  magis  minusve  incongrua 
sunt,  quippe  quae  nec  certi,  nec  commoditatis 

aliquid  habent* 

Richter  5)  scalpellum  manubrio  infixum  api- 
ceque retuso  instructum,  nec  procul  ab  eo  ad- 
uncum, adhibuit,  Mursinna  6)  cultro  proprio 


1)  Heistev.  Tab.  a4-  Fig.  8- 

2)  i.  c.  Fig.  9. 

3)  1.  c.  Fig.  10  — ii* 

4)  1.  c.  Tab.  XXV.  Fig.  1.  2.  %* 

$)  1.  c.  Cap.  XXIV.  p.  ?1 2 3 4 * 6f* 

6)  Journal  etc.  Bd.  V-  p-  4* 

capitato  utitur*  Graefe  scalpellum  reliquis  prae- 
ponit, cuius  apex  laminam  obtusam  habeat* 

Priusquam  hicce  cultellus  imittatur,  collnm 
sacci  liernialis  fortius  extrorsum  trahatur,  necesse 
est.  IIoc  peracto,  digitus  index  sinistrae  manus 
in  saccum  hernialem  ita  inseratur,  ut  dorsum 
eius  sacco  lierniali,  vola  autem  abdomini  adversa 
sit.  Digito  satis  intruso,  fovea  in  fundo  sentitur, 
cui  unguis  digiti  iniicitur*  Dein  culter  liernialis 
tribus  digitis,  manus  dextrae  arripiatur,  dorso  in* 
dicis  demissi  superimponatur,  et  eo  usque  protru- 
datur, donec  in  fundo  impedimentum  ofFeratur, 
ubi  scilicet  digitus  insertus  est*  Apice  cultri  hunc 
in  modum  defixo,  manubrium  eius  incidendi 
causa  deorsum  prematur,  postquam  versio  sic  in- 
stituta est,  ut  pars  concava  versus  annulum  spec- 
tet, quo  fit,  ut  apex  simul  elevetur. 

De  incisurae  directione  multum  inter  se  chi- 
rurgi dissentiunt.  Sharp  i),  Pott  2)  et  Sabatier, 
incisionem  versus  superna  et  externa,  id  est,  ver- 
sus spinam  ossis  ilium  faciendam  censent.  Rou- 
gemont  3),  Cooper  et  Autenrieth,  sursum  inci- 
dendum existimant,  Heister,  Garangeot»  Ber- 


1)  Sharp,  critical  iuquiry.  p.  29. 

2)  Pott.  1.  c.  Vol.  11.  p.  106. 

3)  •Anmeiknng  zu  seiner  Uebersetzug  des  Richterschtn 
Werks.  p.  izj, 

trancU  i),  Richter  2)  et  Mursinna  cultrum  sur- 
sum et  introrsum  versus  umbilicum  deducunt* 
Morenheim  incisionem  transversam  versus  lineam 
albam  facit* 

Hi  emnes  methodum  suam  defendunt,  tntissi- 
mamque  autumant,  nec  non  anatomicas  rationes 
optime  se  explicuisse,  persuasum  liabent* 

Chopart,  Dessault  et  Hesselbacli,  semper  ita 
incidendum  esse  suadent  ut  incisura  funiculi  sper- 
matici directioni  opposita  sit.  Hoc  utique  prae- 
s tantissimum  saepe  videtur,  quum  arteria  plerum- 
que funiculo  proxima  sit.  Saepius  autem  funi- 
culi facies  tanta  latitudine  insignit,  ut  incisio  ad 
libitum  dirigi  queat. 

Ex  omnibus  hisce  methodis  ratiocinari  licet, 
nullam  earum  semper  certam  atque  tutam  existere, 
sed  tactui  potius  fidendum,  cautionemque  quam 
inaximam  adhibendam  esse.  Pulsatio  arteriae, 
quae  accurata  contrectatione  annuli  exploranda 
est,  certiores  nos  reddere  debet*  Porro  annulus 
parvis  incisuris  tractandus,  et  pulsatio  arteriae  us- 
que quaque  pervestiganda;  quae  si  non  animad- 
vertitur, directionem  propositam  audacter  persequi 
licet,  sin  contrarium  est,  partem  oppositam  eli- 


1)  Traite  des  operations.  p.  29, 
a')  1.  c.  p.  264* 

gere  oportet.  Si  indicationes  peculiares  ad 

hanc  illamve  incisionis  directionem  desunt, 

Graefe  eam  praeferendam  censet,  quae  umbilicum 
versus  fiat,  quippe  qua  fibrae  annuli  magis  trans- 
versim  secentur,  ideoque  minus  alte  quam  alio 
in  loco  descendatur,  necesse  sit. 

Quod  longitudinem  incisurae  attinet,  Dossault, 
lineam  unam  ad  duas,  Sharp,  pollicem,  eam  ex- 
tendi iubet;  hoc  tamen  nimium  videtur*  Opti- 
mum est,  si  terminus  certus  non  ponatur,  sed 
tantum  incidatur,  quantum  necessitas  expostulat* 
Universim  vero  statuendum  est,  incisionem  quam 
minimam,  neque  tamen  nimis  exiguam  fieri  de- 
bere, ne  contusio  exoriatur. 

De  partium  gangraenosarum  resectione. 

Ante  repositionem  partium  prolapsarum  inve- 
stigetur, necesse  est,  an  gangraenosi  aliquid  pro- 
stet. Hoc  scopo  intestinum  paulo  protrahendum, 
atque  dispiciendum  est,  an  altius  gangraena  insi- 
deat* Curatio , ad  gangraenae  gradum  conforma- 
tur. Si  v.  c.  macula  subgangraenosa  conspicitur, 
si  loca  aliquot  livida  intestino  inhaerent,  tuto  re- 
poni potest,  etenim  experientia  discussionem  in 
cavo  ventris,  plerumque  contingere  docuit*  Hoc 
vero  consentaneum  esse,  nuper  expertus  sum. 
Adfui  scilicet  doctori  Moldenhawer,  in  perficienda 
operatione  duarum  herniarum  cruralium,  quae 

macuias  subgangraenosas  iam  contraxerant.  In- 
testino nihilosecius  reposito,  aegri  post  breve  con- 
valuerunt. 

Sin  macula  perfecta  gangraenosa  intestino  in- 
sidet, forficis  ope  hunc  locum  ita  excidi  iubent, 
ut  tenuis  orbiculus  gangraenosus  relinquatur* 
Equidem  gangraenosam  intestini  partem,  ope  an- 
sae mesentericae,  prope  annulum  retinendam 
praefero,  gangraenaeque  excussionem  naturae  de- 
relinquendam iudico;  etenim,  si  gangraena  affec- 
tionis universalis  notam  exhibet,  excisio  nil  valet, 
sin  ea  localis  est,  impune  remanere  potest,  quia 
suppnratio  iuducta,  partes  gangraenosas  expellere 
solet*. 

Fistulae  stercoracea,  ei  qua  supervenit,  sua  desi- 
darat  auxilia. 

Cingulum  gangraenosum , prout  vel  crasso, 
vel  tenui  intestino  inest,  diversam  recipit  curra- 
tionem.  Si  crasso  scilicet  inhaeret  quod  gangrae- 
nosum est,  praecidi  debet , quo  facto  anus  artefi- 
cialis  oriri  solet.  Si  tunue  intestinum  hoc  loco 
tenetur,  non  solum  partes  gangraenosae  auferen- 
dae, verum  etiam  obliteratio  partis  adapertae,  mo- 
lienda est;  alioquin  enim  cibi  maturius  corpori 
subducuntur,  et  mors  ex  atrophia  oritur.  Etiamsi 
reunio  per  suturam  multis  in  exemplis  difficillime 
maximeque  ambigua  sit,  summo  tamen  cum  stu- 
dio. administranda  est,  ne  aegroti  certum  vitae 

discrimen  subeant,  si  nempe  confidendum  est, 
paucos  illos  per  enteroraphiam  servatos,  hacce 
medendi  ratione,  non  solis  naturae  viribus,  sa- 
lutem recuperasse;  si  lioc  potius  suspicandum,  sa- 
tius existimo,  ab  illis  abstineri,  omniaque,  uti 
Lawrence  i)  proposuit,  naturae  beneficio  com- 
mitti. 

Methodi,  quibus  intestinorum  reunio  praes- 
tatur, discrepant.  Sutura  nodo*  a utrinque  intes- 
tini rupti  applicata,  fila  extrinsecus  emplastris 
adhaesivis  muniuntur,  Quum  per  hancce  metho- 
dum non  nisi  ea  intestini  pars  committatur,  cui 
sutura  inest,  loca  vero  commissa  profluxum  cibo» 
rum  iuvent,  imo  mesenterium  in  plicas  collectum, 
reunionem  plenariam  intestini  prohibeat,  La  Pey-v 
ronie  eam  vituperavit,  nihilosecius  ea  medendi 
ratio,  qua  ipse  utebatur,  alimentorum  egressionem 
largiebatur,  Ramdohr  primus  superiorem  intestini 
partem  inferiori  inserendam  suasit,  eoque  a reli- 
quis methodis  non  parum  discessit.  Ut  eploraret, 
quaenam  superior  intestini  pars  esset,  remedium 
laxans  antea  indidit,  vel  aegroto  humorum  inten- 
sius tinctum  v.  c.  lac  bibendum  obtulit,  iisque 
effecit,  ut  finis  superior  efffuxu  humoris  accepti 
sese  proderet,.  Deinde  superiorem,  partem  inferiori 


i)  1,  c.  P.  395v 

iniunxit,  ac  per  suturam  nodosam  continuit.  Quae 
reunio  ut  penitxis  praestari  possit,  mesenterium 
per  pollicis  dimidii  circuitum  ab  intestino  didu- 
catur , necesse  est,  ne  a superiori  fine  intestini  in 
inferiorem  detrahatur.  Duverger  i)  methodum  il- 
lam timorem  facere  dicit,  ne  inter  consuendum 
intestinam  collabatur.  Quod  ut  caveatur,  partem 
arteriae  asperae  anserinae,  duos  vel  tres  pollices 
habentem,  in  superiorem  intestini  finem  demitti, 
liancce  partem  arteriae  asperae  in  inferiori  intestini 
fine  recondi,  ot  suturam  ita  perfici  iubet,  ut  in- 
testinum arteriae  asperae  affigatur.  Ritsch  2)  col- 
lapsum arteriae  asperae  eiusque  putredinem  [me- 
tuens, cylindrum  e charta  lusoria,  pigmento  in- 
ducta, praeferendum  autumat. 

Haecce  corpora  aliena,  quibus  etiam  cylindrus 
ex  ichtbiocolla  adnumerandns  est,  irritatione  gra- 
viori periculum  intendere,  non  est  quod  pluribus 
exponamus.  Graefe  cylindrum,  e butyro  duriori 
non  salito,  yel  e candela  confectum,  commendat, 
quem  blandae  indolis  causa  promptius  huic  scopo 
respondere  asserit.  ‘Mesenterio,  uti  Ramdohr  fe- 
cit, circa  intestinum  di&secto,  partem  intestini  su- 
periorem in  inferiori  recondit,  suturam  ansatam 
utrinque  facit,  fila  convoluta  emplastris  adhaesivis 


1)  Mernoires  deRAcademic  de  Chirurgie^  Tom.Vlllf  p*  98. 
a)  1.  c.  Tom.  XI,  p.  278. 

firmat,  et  praesidii  causa  ansam  intestinalem  con- 
format, quae  quidem  methodus  ceteris  omnibus 
palmam  praeripere  videtur* 

Repositio. 

Omnibus  repositionis  impedimentis  probe  so- 
lutis, intestinum  ex  annulo  paulo  protractum  in- 
vestigetur. Si  qua  profundior  adglutinatio  pros- 
tat, vel  digito,  vel  instrumento  retuso  solvatur* 
Inter  repositionem  perpetuum  est,  ut  pars  novis- 
sime prolapsa  primo  reducatur.  Si  entevoepiplo- 
cele  existit,  primo  intestinum,  dein  omentum  re- 
ponatur, alioquin  enim  hoc  ad  posteriorem  partem 
propellitur.  Ad  repositionem  modica  tantum  vi 
opus  est,  ne  inflammatio  vel  moveatur,  vel  au- 
geatur. Inter  repositionem  particulam  intestini 
postremam  summa  cum  celeritate  in  ventris  ca- 
vum revolvi  videmus,  strepitumque  in  cavo  ex- 
audimus. Dum  ultima  omenti  pars  reducitur,  ae- 
grotus nauseam  sentit,  e pressu  ventriculi  sublato 
coortam.  Repositionem  bene  cessisse,  ex  eo  pa. 
tet,  quod  digitus  per  annulum  demissus,  in  ab- 
dbmine  libere  circumagi  potest. 

Ligatura. 

Antequam  ligatura  admittitur,  vulnus  a san- 
guine, lympha  aliisque',  perpurgandum  est.  Hia 
factis,  vulnus  contrahi  sanationemque  naturae  re- 

linqui  debere,  iubent,  Antiquiores  chirurgi  trom- 
bura,  e linteo  confectum,  annulo  inseruerunt,  ne 
partes  ropositae  iterum  prolabi  possent.  Disciplina 
chirurgica  nostra  hancce  methodum  ex  toto,  quam* 
vis  minus  recte,  repudiat,  equidem  necesse  esse 
arbitror,  ne  dicam  trombum  linteum,  turundam  e 
linteo  carpto,  ad  circuitum  annuli  respondentem 
intrudi,  ut  intima  annuli  obliteratio,  efficiatur. 

Turunda  impositio  fila  extrinsecus  servanda, 
quotidieque  filamentis  aliquot  decerptis  diminuenda 
est.  Haec  ratio  obliterationem  annuli  plenariam 
firmamque  praestat,  et  praeceptum  illud  Richteri 
supervacuum  reddit,  qui  collum  sacci  hernialis 
multis  crenulis  incidendum  suadet,  Circa  tur- 
n undam  vulnus  emplastris  adhaesivis  contrahitur, 
plumaceola  firma  cum  ungento  simplici  et  splenio 
linteo  superimponuntur*  omniaque  fascia  Tformi 
muniuntur.  Primo  triduo,  nisi  haemorrhagiae, 
vel  aliae  mutationes  accidant,  ligatura  intacta  re- 
manere debet.  Si,  quod  partibus  gangraenescen- 
tibus  saepe  supervenit,  multum  ichoris  ex  abdo- 
mine proruit,  aegrotus  inter  deligationem  multum 
tussiat  et  corpus  antrorsum  inclinet.  Haec  tam- 
diu  continuentur,  donec  profluvium,  limpidum 
purumque  appareat.  Inter  haec  etiam  iniectiones 
ex  aqua  tepida  in  ventrem  commendandae  sunt, 
ut  sanies  foetida  diluatur,  quae  facile  corrosiones 
kit  es  tinorum  ac  enteritidem  movet. 

Si  alia  symptomata  non  superveniunt,  sim- 
plex illa  ligatura  non  abroganda,  sed  cicatrix  vul- 
neris exspectanda;  est*  Aegrotus  victu  simplici  et 
modico,  regimineque  admodum  quieto  utatur;  alvi 
diiectio , si  minus  idonea  est,  clysmatibus  blandis 
moveri  debet.  Reliqua  curationis  pars , ad  res 
circumstantes  accommodatur.  Inflammationes  ab- 
dominis vel  persistentes,  vel  accedentes,  medelam 
antiphlogisticam  maxime  desiderant*  Vomitus  post 
operationem  nonnunquam  coutinuus,  nec  non 
singultus,  potione  Riverii  cum  refactis  opii  do- 
sibus  optime  compescuntur. 

Si  forte  vulneris  orae  tumescunt,  aut  vulnus  ma- 
xime dolet,  cataplosmata  emollientia  calida,  sese 
e fficacissima  praestare  solent, 

Gravissimam  observationem  tam  inter  opera- 
tionem, quam  post  eam,  sanguinis  profluvia,  casu 
exorta,  merentur,  quamobrem  aegrotus  per  pri- 
mam periodum  exacte  custodiendus  est.  Arteriae 
epigastricae  laesio  eo  periculosior  est,  quum  brevi 
antea  ex  arteria  crurali  oriatur,  quapropter  sanguis 
effusus  summa  cum  violentia  exsilit,  symptoma- 
taque perniciosissima  concitat,  et  quum  haecce 
arteria  ob  anastomoses  cum  mammaria  e superiori 
etiam  fme  sanguinem  eiaculetur. 

Huic  haemorrhagiae  nonnulli  ligaturam  ob- 
iici  suadent , quae  vix  et  ne  vix  quidem  applicari 
pojest  , quum  arteria  penitius  haereat,  neque  at- 


tingi  possit,  nisi  operatio  periculosior,  nempe  gas- 
terotomia,  praemittatur.  Merito  igitur  hancce 
methodum  chirurgi  deseruerunt,  et  ad  alia,  licet 
parum  meliora,  confugerunt.  Digitum  scilicet  in 
annulum  abdominalem  inseri,  eiusque  apice  ar- 
teriam  comprimi,  iusserunt.  Quum  vero  hoc,  iu- 
dice  experientia,  praestari  nequeat,  intermissionem 
turundae  commendaverunt,  v.  c.  Sabatier  i)  et 
Guenz*  Hac  enclieiresi  externa  quidem  haemor- 
rliagia , *non  interna  sedatur,  etenim  turunda  ma- 
gis partes  molles  ambientes,  et  proxime  quidem 
annulum  abdominalem  urget,  cui  arteria  sangui- 
nem profundens  in  tegumentis  abdominalibus  dis- 
sectis  delitescit. 

Aliquanto  post  diversa  compressoria  excogita- 
bantur* Schindler  <2)  primus  tale  instrumentum 
proclamavit,  quod  forcipem  repraesentat,  trochleam 
in  medio  habentem,  cuius  fini  fasciculi  e spongia 
adnexi  sunt.  Hoc  instrumentum  desideriis  non 
respondet,  etenim,  si  quando  contingit,  ut  infe- 
rior fmis  arteriae  comprimatur,  tamen  superior 
laticem  suum  effundet.  Post  eum  Hesselbach 
compressorium  invenit,  quo  haemorrhagiam  cer- 
tissime sedari  affirmavit.  Parum  a Schindleriano 


1)  1.  c.  p.  76- 

2)  Dissertatio  de  herniis,  praeside  Kreisig,  Wittenberg. 


discrepat,  nec,  nisi  unam  vasis  dissecti  aperturam 
comprimere  valet. 

Tutissima  omnium  est  methodus  a Rudtorf- 
fer  et  Graefe  provulgata,  cuius  liaec:  ratio  est: 
spongia  marina  cylindrica , filo  connabino  circa 
medium  instructa,  iuxta  longitudinem  in  annulum 
truditur,  et  dein  transversim  collocatur;  his  po vi- 
sis filurn  cannabinum  paulo  fortius  attrahitur,  plu- 
reeque  per  dies  ab  administris  variis  eodem  in 
situ  retinetur.  Noli  autem  maiorem  demittere 
spongiam,  ne  eius  extractio  difficultates  moveat 
Magnitudo  spongiae  circiter  latitudinem  trium  di- 
gitorum adaequit,  tum  enim  facillime  retrahetur. 

Cetera  symptomata  ad  artis  praeeepta  curen- 
tur. Prospiciendum  est , ne  prius  aeger  surgat, 
quam  cicatrix  inducta  sit,  et  post  haec  etiam  per 
longius  temporia  intervallum  fascia  herniali  mu- 
niatur. 

VITAE  CURRICULUM. 


Ego,  Angustus  Henricus  Krause,  Regiomontii 
Neo-Marchiae  die  XVII.  m.  Augusti  a.  MDCCXCVI 
natus,  prima  scientiarum  initia  in  schola  publica,  quae 
in  urbe  Fiddichow,  tectore  Dittmer  floret,  assecutus 
Sum.  Tunc  vero  et  primis  litterarum  rudinentis,  et 
maiori  earum  cultu,  a Cei.  Clausio,  qui  est  a consi- 
liis rei  scholasticae,  nec  non  a Cei,  Lippehnio,  verbi 
divini  ministro , quos  ad  extremum  vitae  terminum 
pia  mente  venetabor,  per  plures  annos  imbutus  sum. 

A teneris  inde  iain  sacrae  artis  nostrae  amore 
concitatus,  mox  primas  eius  lineas  a patre  optimo 
Friderico  Krause,  medico  et  chirurgo  practico,  ad 
cineres  usque  colendo  , libenter  et  avide  concepi. 

Quum  R.ex  noster  Potentissimus  ac  Serenissimus 
populum  suum  a.  MDCCCXIII  ad  arma  contra  Fran- 
cogallos  vocaret,  egoque  huic  expeditioni  interesse 
gestireih,  castra  militum  veterum  secutus  sum.  Com- 
positis tandem  bellis  a.  MDCCCXV,  Berolinum  re- 
dii* , per  sexennium  et  civium  Academiae  militaris,  et 
academtcorum  huius  almae  Universitatis,  numero  ad- 
scriptus,  has  fiequentavi  praelectiones: 

Apud  111.  Link,  Botanicen,  Phajmacologiam,  Phi- 
losophiam naturalem  et  orbis  terrarum  descriptionem 
geographicam.  Apud  111.  Rudolphi.  Encyclopae- 
diam  Vnedicam , Anatomiam  totam,  pathologicam  et 
comparatam,  Physiologiam  et  artem  corpora  emortuo- 

rum  dissecandi.  Apud  111.  Knape.  Osteologiam, 
Splarhnologiam  et  medicinam  forensem.  Apud  111. 
Hufeland.  Therapiam  et  Institutiones  clinicas. 

Apud  111.  Graefe  Chirurgiam  generalem  et  specia- 
lem, _ Ophthalmologiam  , Akiurgiam  atque  de  morbis 
ossium  dynamicis.  Apud  111.  de  Koenen  Physiolo- 
giam et  materiam  medicam.  Apud.  111.  Horn  Patlio- 
t logiam , Therapiam  et  lustitutiones  clinicas  in  nosoco- 
mio caritatis.  Apud  111.  AI  ur  sin  na  Cursum  opera- 
tionum chirurgicarum,  fascias  imponendi  artem  et 
Obstetritiam.  Apud  111.  Rust  Cursum  operationum 

chirurgicarum,  Opthalmologiam , Chirurgiam  et  Insti- 
tutiones clinico  chirurgicas.  Apud  111.  Hermbstaedt 
Chemiam.  Apud  Cei.  Hufeland  iun.  Therapiam 
et  Pathologiam  generalem.  Apud  Cei.  Osann  Mate- 
riam medicam.  Apud  Cei.  Kluge  Chirurgiam,  Artem 
obstetritiam  et  fascias  imponendi.  Apud  Cei.  Neu- 
mann  Institutiones  cliuico  medicas.  Apud  Cei. 
Turte  Chemiam,  Pharmaciam  et  Physicen  experi- 
mentalem.  Apud  Cei.  Rosenthal  Angiologiam  et 
Neurologiam. 

Hoc  temporis  intervallo  iucunde  peracto,  cursu- 
que anatomico  et  medico  chirurgico,  nec  non  examine 
approbatorio,  quod  dicunt,  prospere  absolutis,  munus 
medici  militaris  suporioris  obii  et  adhuc  obeo.  In  si- 
mul per  biennium  artem  medicam,  duce  Illustrissimo 
et  dignissimo  Heim,  doctore  et  a consiliis  medicis  in- 
timis, fautore  paterno,  hac  in  urbe  exercui. 

Examinibus  omnibus  coram  gratioso  medicorum 
ordine  rite  superatis,  summos  in  medicina  utraque 
honores  in  me  collatum  iri  > confido. 

THESES  DEFENDENDAE 


i. 


Arsenicum  febribus  intermittentibus  optime  ac  tutis- 
sime medetur. 

js  • 

II» 

Fractura  cranii  simplex  modiolum  semper  requirit. 

III. 

Incisio  annuli  in  herniis  incarceralis  'expansioni  prae- 
poponenda  est. 

IV. 

Trismus  non  e laesione  aponeurosium  sed  nervorum 
prodit. 


